text: Nesreča šolskega avtobusa se je zgodila v Kansasu. K sreči nihče ni bil huje poškodovan. Reševalci so ob tem omenili tudi pogum malih potnikov, saj so starejši otroci mlajšim pomagali do trenutka, ko so jih reševalci potegnili na suho. Objavil Varing- 25.10.2013 11:21:56 (346 x prebrano) V Mehiki je odjeknila eksplozija v tovarni sladkarij ravno v času, ko je bilo v službi 300 zaposlenih. Eden je umrl, več je pogrešanih, številni pa so ranjeni. Šest ranjenih je v smrtni nevarnosti, iščejo pa še morebitne preživele, ki bi lahko bili ujeti pod ruševinami. Objavil johenson- 17.8.2013 11:31:15 (236 x prebrano) V trčenju trajekta in tovorne ladje na Filipinih je umrlo najmanj 26 ljudi, več kot 200 jih še vedno pogrešajo. Reševalci iščejo morebitne preživele, razlog za nesrečo pa še ni znan. Morda je eno od plovil kršilo pravilo, po kateri poti mora vstopiti oz. zapustiti pristanišče.


source: fineweb

text: Predlog za tri kandidate za sodnika na Evropskem sodišču za človekove pravice Ljubljana, 10/30/2007 | sporočilo za javnost Predsednik republike dr. Janez Drnovšek je danes Državnemu zboru posredoval predlog za tri kandidate za sodnika na Evropskem sodišču za človekove pravice v Strasbourgu. To so prof. dr. Boštjan M. Zupančič, Milena Šmit in Boštjan Penko. Ministrstvo za pravosodje je v Uradnem listu RS, št. 5 z dne 19.1.2007, št. 16 z dne 23.2.2007, št. 23 z dne 16.3.2007, št. 36 z dne 20.4.2007, št. 45 z dne 25.5.2007, št. 53 z dne 15.6.2007, št. 60 z dne 6.7.2007, št. 72 z dne 10.8.2007 in št. 83 z dne 1.10.2007 objavilo razpis za tri mesta kandidatov za sodnika na Evropskem sodišču za človekove pravice v Strasbourgu. Minister za pravosodje dr. Lovro Šturm je predsedniku republike dr. Janezu Drnovšku v skladu z osmim odstavkom 5. člena Zakona o predlaganju kandidatov iz Republike Slovenije za sodnike mednarodnih sodišč (Uradni list RS, št. 64/01, 59/02 in 82/04 - odločba US), 9. oktobra 2007 posredoval kandidature prijavljenih treh kandidatov. Na podlagi prvega odstavka 6. člena Zakona o predlaganju kandidatov iz Republike Slovenije za sodnike mednarodnih sodišč so bile kandidature prof. dr. Boštjana M. Zupančiča, gospe Milene Šmit in gospoda Boštjana Penka 11. oktobra 2007 poslane Vladi Republike Slovenije in Sodnemu svetu Republike Slovenije, da podata mnenje o prijavljenih kandidatih. Sodni svet Republike Slovenije je na seji 18. oktobra 2007 obravnaval kandidature kandidatov in dal pozitivno mnenje k vsem trem kandidaturam. Vlada Republike Slovenije je 25. oktobra 2007 sprejela sklep, da so vsi kandidati primerni za opravljanje funkcije sodnika na Evropskem sodišču za človekove pravice v Strasbourgu. Na podlagi prvega odstavka 6. člena Zakona o predlaganju kandidatov iz Republike Slovenije za sodnike mednarodnih sodišč, se je predsednik republike dr. Janez Drnovšek odločil, da predlaga: - gospoda prof. dr. Boštjana M. Zupančiča, doktorja pravnih znanosti, sodnika in predsednika Tretjega Senata Evropskega sodišča za človekove pravice v Strasbourgu, - gospo Mileno Šmit, univerzitetno diplomirano pravnico in pooblaščeno ministrico na Veleposlaništvu Republike Slovenije v Parizu in - gospoda Boštjana Penka, univerzitetnega diplomiranega pravnika in višjega državnega tožilca na Vrhovnem državnem tožilstvu Republike Slovenije.


text: Blizu kraja Gorica pri Slivnici, iz smeri Šentjur po stranski poti mimo Gorice pri Slivnici proti Podčetrtku leži umetno jezero, ki mu nekateri rečejo kar kozjansko morje - Slivniško jezero. Prostor je primeren za rekreacijske dejavnosti, ribolov in piknike. Slivniško jezero leži v neokrnjeni naravi, kamor zahajajo mnogi ljubitelji narave. Vzhodni del jezera predstavlja tudi ptičji rezervat, primeren za fotolov, kjer lahko v svoj objektiv ujamete preko 125 različnih vrst ptic. V toplih poletnih večerih lahko uživate ob prijetnem pogledu na jezeru z Ramne plaže, kjer vam je na voljo tudi gostinska ponudba in raznovrstne tematske prireditve. V neposredni bližini proti Dobrini se nahaja kmetija odprtih vrat Žurej, kjer se po prijetnem sprehodu ali ribolovu lahko podkrepite. Ribiška družina Voglajna Gorica pri Slivnici 6a 3263 GORICA PRI SLIVNICI Telefon : 03 577 02 74 E-pošta : Spletna stran : http://www.rdvoglajna.net/ vodeni individualni Brezplačno GPS Northing (N) : 46,1886 GPS Easting (E) : 15,4404


text: Izvajalec : TIC ŽalecNaslov : Šlandrov trg 35 3310 ŽalecTelefon : 03 710 04 34Faks : 712 12 62e-mail : www.zkst-zalec.si Hmeljska pot Zanimivosti hmeljarstva odkriva Hmeljska pot. Hmelj in hmeljarstvo sta zaznamovala Spodnjo Savinjsko dolino in ji dala tudi prepoznaven pečat. Tako Hmeljska pot povezuje vse ostale omenjene poti oz. predstavlja njihovo izhodišče. Dolžina poti: 15 km, večina med hmeljišči, po ravnini. Opis poti: Hmeljska pot se začne v Novem Celju, kjer je bil eden prvih nasadov hmelja in se nadaljuje med hmeljišči mimo obiralnega stroja do Krajinskega parka ribnik Vrbje z zaledjem. Pot se nadaljuje po delu učne ekološke poti Vrbje in po pešpoti ob Savinji, pa ponovno med hmeljišči do Rimske nekropole (arheološki park z najlepšimi rimskimi nagrobniki v Sloveniji). Od Rimske nekropole se Hmeljska pot vije med hmeljišči do Ekomuzeja hmeljarstva in pivovarstva Slovenije (edini tovrsten muzej na slovenskem. Pripoveduje zgodbo o zgodovini hmeljarstva in pivovarstva v Spodnji Savinjski dolini), Inštituta za hmeljarstvo in pivovarstvo Slovenije ter nazaj do dvorca Novo Celje (dom prve slovenske pesnice Fanny Hausmann). Označitev poti: Pot je dobro označena z usmerjevalnimi in informacijskimi tablami, ob poti so tudi klopi in koši za smeti. Vsako leto, zadnjo soboto v mesecu avgustu, Zveza turističnih društev Občine Žalec, ZKŠT Žalec in Občina Žalec organizirajo prireditev Pohod po hmeljski poti“ katere se udeležijo številni pohodniki. Na prireditvi se pohodnikom predstavita tudi hmeljarski starešina in princesa, ki jim predstavita pomen hmeljarstva za Spodnjo Savinjsko dolino. Letošnji pohod bo v soboto, 31. avgusta, s startom ob 8. uri. Oglediindividualni, vodeni Hmeljska pot je v letu 2011 v okviru projekta "Moja dežela lepa in gostoljubna" bila izbrana kot druga "Naj tematska pot" v Sloveniji.


text: Mednarodno razvojno sodelovanje ali uradna razvojna pomoč (official development assistance, ODA) je pomoč, ki jo dajejo razvite države v podporo gospodarskemu, družbenemu in političnemu razvoju držav v razvoju. Države donatorice skladno z razvojnimi cilji tisočletja in drugimi mednarodnimi zavezami prispevajo delež bruto nacionalnega dohodka za enakopravnejši in bolj uravnotežen svetovni razvoj. Večplastni izzivi sodobnega časa, predvsem neugodne finančne in gospodarske razmere ter spoprijemanje s posledicami podnebnih sprememb, krepijo zavedanje mednarodne skupnosti o pomenu trajnostnega razvoja držav v razvoju. Razvojno sodelovanje je kot tako izraz solidarnosti in interesa razvitih držav. Posledice neenakopravnega in neuravnoteženega razvoja namreč ogrožajo mir, stabilnost in varnost v svetu. Slovenija se po višini bruto nacionalnega dohodka na prebivalca uvršča med gospodarsko razvite države sveta in je od leta 2004 donatorica uradne razvojne pomoči. V skladu z Evropskim soglasjem o razvoju si prizadeva, da bi povečevala delež uradne razvojne pomoči, s čimer bi ta do leta 2015 dosegel raven 0,33 odstotka bruto nacionalnega dohodka. V letu 2009 so sredstva, namenjena mednarodnemu razvojnemu sodelovanju, znašala 51.266.839 evrov ali 0,15 odstotka bruto nacionalnega dohodka.


text: Psevdovektor Psevdovektor (tudi aksialni vektor) je količina, ki se obnaša kot vektor, vendar ne menja predznaka pri inverziji (spremembi predznaka) koordinat, kar pomeni zrcaljenje. To pomeni, da se transformira kot vektor pri pravih vrtenjih (vrtenje za poljuben kot okrog poljubne osi). Spremeni pa se mu predznak pri nepravih vrtenjih (transformacije, ki jih lahko obravnavamo kot pravo vrtenje zrcalne slike ali inverzija preko izhodišča, ki ji sledi pravo vrtenje). Za primerjavo: običajni vektor (polarni vektor) spremeni predznak, če opravimo inverzijo (spremenimo predznak) njegovih koordinat. Razen psevdovektorja poznamo še pravi vektor ali polarni vektor. Enostaven zgled psevdovektorja je vektorski produkt: Trojni produkt vektorjev , in pa je polarni vektor. Za vektorski produkt veljajo naslednja pravila: - Pri vektorskem produktu dveh psevdovektorjev dobimo kot rezultat tudi psevdovektor. - Pri vektorskem produktu polarnega vektorja in psevdovektorja pa dobimo polarni vektor. - Pri vektorskem produktu polarnega vektorja s polarnim vektorjem dobimo psevdovektor - Pri vektorskem produktu pseudovektorja s polarnim vektorjem dobimo polarni vektor Za skalarni produkt pa velja: - Skalarni produkt dveh polarnih ali dveh psevdovektorjev je skalar - Skalarni produkt polarnega in psevdovektorja pa je psevdoskalar Vektor hitrosti je polarni vektor, prav tako tudi vektor gibalne količine in vektor premika (če vektor premika delimo s časom-skalar, dobimo polarni vektor). Psevdovektorji so običajno povezani z vrtenjem. Zgledi psevdovektorjev[uredi | uredi kodo] Opombe in sklici[uredi | uredi kodo] - Stephen A. Fulling, Michael N. Sinyakov, Sergei V. Tischchenko (2000). Linearity and the mathematics of several variables. World Scientific. str. 343. ISBN 9810241968.


text: Jesenice Nahajamo se na železniški postaji na Jesenicah. Delovni cas: PON.: 10.00 - 12.00 SRE.: 14.00 - 16.00 PET.: 10.00 - 12.00 Pisarna je po dogovoru na tel. št. 051 629 038 odprta tudi izven uradnih ur. Pokličite in se dogovorite. Vse informacije dobite na tel. številki 051 629 038 ali email: firstname.lastname@example.org tudi izven uradnih ur. Svetujemo vam, da se za šolo vožnje ne odločate le na podlagi cene ure vožnje. Tisti, ki vas želi prepričati le s ceno ure vožnje se ponavadi izkaže za manj kvalitetnega, kar pomeni več ur vožnje in na koncu dražji izpit. Mnogokrat tak inštruktor ali avtošola niti nima vseh pogojev za poučevanje. Ko boste to ugotovili bo prepozno. Kaj je pomembno pri avtošoli ? 1. Tradicija ( večletno delo na trgu) 2. Sprejemna pisarna s stalnim delovnim časom 3. Možnost izbire inštruktorja in vozila 4. Zaposlenega vodjo šole vožnje z ustreznimi potrdili 5.Kvaliteten tečaj CPP v ustrezno opremljenih učilnicah 6. Da razpolaga s poligonom 7. Da ure vožnje prilagodi vašemu prostemu času Avtošola, ki ustreza tem kriterijem dela strokovno. Tako boste imeli manj ur vožnje in boste usposobljeni za varno in samostojno vožnjo in ne le za vozniški izpit. Na trgu se pojavljajo avtošole "one man band ". Takih se izogibajte. Tisto kar se vam zdi zelo poceni ponavadi ni dobro. Vsi nasveti >


text: Ravnanje z odpadki je del celovitega področja ravnanja z okoljem, ki je bistvenega pomena za kakovost življenja vsakega posameznika in družbe kot celote. Odgovorno ravnanje z odpadki posega v vse sfere človekovega življenja - zasebno, gospodarsko in družbeno. Sistem odgovornega ravnanja z odpadki, za katerega se zavzemata tako Evropska unija kot Slovenija, spodbuja odgovorno potrošništvo in ločevanje odpadkov na izvoru. Tako predstavlja ravnanje z odpadki vitalen del kakovosti življenja vsakega posameznika. V Sloveniji smo zakonodajo, ki ureja področje ravnanja z odpadki, v celoti uskladili z evropskimi predpisi. S tem smo prevzeli zelo stroge kriterije in pogoje za ravnanje z odpadki. Stara odlagališča komunalnih odpadkov v regiji ne ustrezajo Direktivi Evropske unije o odlagališčih odpadkov, omejen prostor teh odlagališč pa ne omogoča nadaljnjega odstranjevanja odpadkov. Izgradnja Regionalnega centra za ravnanje z odpadki Celje bo omogočila, da bomo le-tem lahko zadostili tudi v Savinjski regiji. R-CERO Celje je skupni projekt 24 občin Savinjske regije.


text: Danes se poleg številnih podjetij, ki izdelujejo spletne strani, pojavlja nova storitev, in sicer optimizacija spletnih strani. Optimizacija pomeni doseganje maksimalne učinkovitosti delovanja spletnega mesta. Vlaganje v optimizacijo je potrebno, če želi podjetje ostati konkurenčno in pridobiti čim več kvalitetnih uporabnikov. Ta diplomska naloga obravnava postopke, ki jih uporabljajo ponudniki storitev optimizacije. Opisane bodo različne komponente optimizacije (optimizacija za iskalnike, informacijska arhitektura, uporabnost), metode analize spletnega mesta ter napotki in navodila za izboljšavo. Nekateri vidiki optimizacije segajo v načrtovanje spletnega mesta. V primeru slabe postavitve spletnega mesta optimizacija zaradi obsežnih posegov postane prenova. Zato bodo podani napotki kaj upoštevati pri izdelavi spletnega mesta zaradi dobre nadaljnje optimizacije. Ponudniki storitev optimizacije se najbolj usmerjajo na optimizacijo za iskalnike, predvsem za vodilni iskalnik Google. Pri slehernem vidiku optimizacije ne zadostuje zgolj narediti naloge po točkah in zaključiti projekt. Potrebno je izmeriti določene parametre pred in po optimizaciji, analizirati rezultate in oceniti ali je optimizacija bila uspešna. Na podlagi analize in rezultatov postopek ponavljamo in modificiramo v smeri želenih rezultatov. Optimizacija je proces, ki se nenehno izvaja zaradi stalnih sprememb trendov in hitrega razvoja informacijske tehnologije. optimizacija spletnih strani, SEO, uporabnost, informacijska arhitektura, analiza spleta.


text: WikiWikiSplet je kolaborativno hiper-besedilno okolje, z poudarkom na preprost dostop do in za spreminjanje informacij. Lahko spremeniš katerokoli stran tako, da klikneš "spremeni" povezavo. Odvisno od izbrane teme boš povezavo našel na vrhu, strani ali pa dnu strani. Besede z velikimi začetnicami združene skupaj sestavijo WikiIme, kar ustvari povezavo do strani s tem imenom. Če klikneš na osvetljen naslov, boš dobil sezname vseh strani, ki povezujejo na trenutno stran. Strani ki še ne obstajajo so zaznamovane z vprašajem (?) ali pa so v trdem redečem tisku; samo sledi povezavi in lahko dodaš svojo definicijo. Tako tudi ustvariš novo stran: dodaš WikiIme na že obstoječo stran, shraniš spremembo, klikneš na svojo novo povezavo in ustvariš novo stran (več podrobnosti na PomočPriUstvarjanjuStrani). Da se spoznaš z načinom kako wiki deluje lahko prosto spreminjaš stran WikiPeskovnik. Prosim ne spreminjaj ostalih stvari dokler ti delovanje wiki strani ne postane domače. Če se hočeš pozanimati o tem, kaj je WikiWikiWeb, si preberi WhyWikiWorks in WikiNature. Lahko tudi posvetuješ WikiWikiWebFaq in OneMinuteWiki. Ta wiki je del MedWiki prostora, kar pomeni da lahko z lahkoto posreduješ veliko informacij, ki so na voljo na ostalih wiki straneh. Dobre začetne točke za raziskovanje wiki so: ZadnjeSpremembe: glej na čem ljudje trenutno delajo PoiščiStran: išči ali brskaj po bazi podatkov na različne načine KazaloStrani: seznam vseh strani na Wiki KazaloBesed: seznam vseh besed ki so del naslovov strain (torej, seznam konceptov na Wiki) NavigacijaStrani: stran ki vsebuje različne kazalne sheme te wiki WikiPeskovnik: spreminjaj in urejaj po svoji volji PomočPriUrejanju: začetna točka da se naučiš o različnih načinih urejanja besedila


text: mag. Andrej Vizjak Mag. Andrej Vizjak: "Prikrita regionalizacija Slovenije" - petek, 27. 9. 2013 Mag. Andrej Vizjak, rojen 6. avgusta 1964 v Brežicah, še vedno stanujoč v rojstnem kraju, je po končani gimnaziji v Brežicah zaključil tudi podiplomski študij na Fakulteti za elektrotehniko in računalništvo v Ljubljani in dosegel naziv magister elektrotehnike. Njegova prva zaposlitev je bila v tovarni Litostroj v Ljubljani. Nato je kot mladi raziskovalec delal na Institutu Jožef Stefan. Tam je sodeloval pri razvojno raziskovalnih projektih s področja računalniške avtomatizacije industrijskih procesov za potrebe tovarne celuloze in papirja Videm Krško. Leta 1994 se je kot inšpektor za delo zaposlil na Inšpektoratu RS za delo v enoti Krško. V letu 2000 je bil državni sekretar za področje zaposlovanja na Ministrstvu za delo, družino in socialne zadeve Republike Slovenije. Leta 2000 je bil na volitvah v državni zbor izvoljen za poslanca in bil vodja poslanske skupine SDS. Želja po aktivnem sooblikovanju boljših razmer v domači občini in uveljavitev občine Brežic in regije Posavje v slovenskem prostoru so ključni razlogi, da je leta 2002 sodeloval tudi na lokalnih volitvah in bil izvoljen za župana Občine Brežice. Decembra leta 2004 je bil imenovan za ministra za gospodarstvo Republike Slovenije. Po štiriletnem mandatu vodenja gospodarskega resorja, je bil leta 2008 ponovno izvoljen v Državni zbor, kjer sedaj vodi Komisijo za nadzor javnih financ. Poslanec mag. Andrej Vizjak je tudi član občinskega sveta občine Brežice. Vsakodnevno potuje na delo v Ljubljano, zato so tisti trenutki, ki jih preživi z družino še kako dragoceni. V prostem času se ljubiteljsko ukvarja z vinogradništvom in z družino obdeluje vinograd svojih prednikov. Tel.: 01/478 9530 E-pošta: email@example.com Članstvo v delovnih telesih Predsednik Komisije za nadzor javnih financ. Član: - Odbora za finance - Odbora za gospodarstvo - Mandatno-volilne komisije Poslanske pisarne Poslanska pisarna Brežice, Cesta prvih borcev 24 a, 8250 Brežice Uradne ure: vsak ponedeljek od 9.00 - 12.00 ure Poslanska pisarna Sevnica, Glavni trg 11, Sevnica Uradne ure: vsak prvi in tretji ponedeljek od 15.00 - 18.00 ure


text: Varuh dijakovih pravic dijakom pomaga pri reševanju njihovih problemov znotraj šole. Varuh se vključuje tudi v razprave, povezane s socialno in izobraževalno politiko. Varuh dijakovih pravic je dijakom na voljo, če imajo kakršnokoli vprašanje v zvezi z učnim in izobraževalnim procesom ali pravicami in težavami v okviru šole. v.d. Varuh dijakovih pravic v šolskem letu 2013/2014 je Katja Mesarič. Kontakt: e-pošta: firstname.lastname@example.org mob. tel.: 051 247 777 Načelna mnenja varuha dijakovih pravic: Načelno mnenje 0209/01 Ali organi gimnazije lahko kot pogoj za kandidaturo za mesto predsednika dijaške skupnosti določijo minimalni učni uspeh? Načelno mnenje 1111/01 Ali ravnatelj, lahko posega in omejuje delo ter aktivnosti skupnosti dijakov organizirane na šoli?


text: |Zemljevid strani| Domov » Fakultetni utrip » Po košarkarjih prvakinje še odbojkarice, igralci futsala osvojili četrto mesto, imamo tudi najboljše navijače Naši košarkarji so postali prvaki FIDA UKL 2011/12 potem ko so premagali vrstnike iz Fakultete za šport s 45 : 44. V razburljivem finalu so »športniki« na začetku tekme povedli in s točkami Markoviča ter Mravljaka držali naše košarkarje na varni razliki. V nadaljevanju tekme se naši košarkarji niso predali in predvsem s koši Šterna in Medveda nekako držali priključek. V zadnji četrtini se je pri naših košarkarjih razigral še Verbič, ki je v tem delu tekme dosegel 9 točk. Prava drama pa se je odvila v zadnji minuti, ko je 34 sekund pred koncem tekme z metom iz prodora prvič na tekmi Medved popeljal naše košarkarje v vodstvo. Po minuti odmora so se igralci FŠ podali v napad in zgrešili, na drugi strani pa so naši košarkarji tudi zgrešili 2 prosta meta in ekipa FŠ je tako imela na voljo zadnji napad, ki pa se je končal neuspešno in naši košarkarji so tako osvojili prvenstvo FIDA UKL 2011/12. Za najboljšega igralca celotne sezone FIDA UKL 2011/12 pa je bil izbran naš igralec Urban Verbič. Čestitamo. Po košarkarjih so prvakinje postale tudi odbojkarice v SPORTIVO UOL 2011/12, potem ko so premagale vrstnice iz Fakultete za farmacijo. "Sosedski derbi" je bil zelo izenačen v prvih dveh setih, kjer sta obe ekipi, vsaka po enkrat zmagali s 25 : 23. V odločilnem setu pa so naše odbojkarice pokazale svojo nesporno kvaliteto in psihološko stabilnost, tako da so odločilni set dobile z 15 : 8 in skupno zmagale z 2 : 1. Za najboljšo igralko celotne sezone SPORTIVO UOL 2011/12 pa je bila izbrana naša igralka Katja Krančan. Čestitamo. Naši igralci futsala so v tekmi za tretje mesto izgubili dvoboj v KELME UFL 2011/12 proti vrstnikom iz Fakultete za gradbeništvo in geodezijo z 0 : 4. Omeniti velja, da so naši igralci pri rezultatu 0 : 0 zapravili kar nekaj priložnosti, vendar po pravilu "kdor ne da dobi" dobili dva "poceni" gola. Potem so poskušali odigrati "na vse ali nič" še brez vratarja in dobili še dva dodatna gola. Za borbo tekom celotne sezone jim lahko samo čestitamo. Posebno velja omeniti naše navijače – Navijaški klub KALAMBASTER Fakultete za kemijo in kemijsko tehnologijo, ki so bili na večini tekem dodatni igralec ali igralka naših ekip in so tako pričarali nekaj novega na Športnih prvenstvih Univerze v Ljubljani. Za "svoj trud" so prejeli tudi pokal za najboljšo navijaško skupino Univerze v Ljubljani v sezoni 2011/12. Tudi njim vse čestitke. Podrobnejše informacije o dogajanju v tekmovalnem univerzitetnem športu lahko dobite na www.unisport.si FIDA UKL 2011/12 – 1. mesto Stojijo z leve zgoraj: Ivor Jurin, Aljaž Medved, Anže Štern, Klemen Trstenjak, Lenart Plavčak in mag. Matej Jamnik – trener; SPORTIVO UOL 2011/12 – 1. mesto Stojijo z leve zgoraj: Martin Marovt – trener, Katja Krančan, Janja Juvančič, Tea Lenarčič, Maja Modic, Milena Pajič, Matevž Ogrizek – pomočnik trenerja; Najboljša navijaška skupina sezone 2011/12 © 2013 FKKT. Vse pravice pridržane! | Komentarje in vprašanja sprejema webmaster.


text: Almagest Almagest je latinizirana oblika arabskega imena (الكتاب المجسطي, al-kitabu-l-midžisti, Velika zbirka) matematične in astronomske razprave o gibanju zvezd in planetov, ki jo je izvirno v stari grščini kot Μαθηματικἠ Σύνταξις: Mathematikē Sýntaxis, Matematična razprava, kasneje naslovljena kot Hē Megálē Sýntaxis, Velika razprava) napisal Klavdij Ptolemaj leta 150. Njegov geocentrični model so privzeli za pravilnega za več kot tisoč let v islamskih in evropskih družbah skozi srednji vek in zgodnjo renesanso. Almagest je najpomembnejši vir podatkov o staroveški grški astronomiji. Pomemben je tudi zato, ker dokumentira delo Hiparha, katerega delo je bilo sicer večinoma izgubljeno. Hiparh je pisal o trigonometriji, vendar, ker se je njegovo delo izgubilo, matematiki rabijo Ptolemajevo knjigo kot vir za Hiparhovo delo in staroveško grško trigonometrijo nasploh. Slovenska imena za knjigo so še: Velika astronomska zgradba,Velika astronomska sintaksa, Matematična zbirka ali Veliki zbornik astronomije. Arabski izvod je izšel leta 827 in se je pozneje latiniziral v Almagest (Almages), ter se tudi ohranil v arabskih rokopisih. Zaradi slovesa so ga v latinščino v 12. stoletju prevedli dvakrat, enkrat na Siciliji in v Španiji. V knjigi je Ptolemaj v sistematični obliki podal prikaz celotne astronomije do svojega časa, ob koncu aleksandrijske dobe, pri čemer se je opredelil za geocentrični model, kar je bilo velikega pomena. Ker delo ni vsebovalo ničesar, kar bi nasprotovalo tedanjemu uveljavljenemu svetovnemu nazoru, je ostalo podlaga za vsakršno astronomsko znanje vse do 17. stoletja. Njegov model je temeljil na predpostavki, da se Sonce, planeti in zvezde vrtijo okrog Zemlje kot nepomičnem središču Vesolja. Čeprav je bila zasnovana na napačni predpostavki, se je ta teorija dobro skladala z opazovanji gibanj planetov. Šele s Kopernikovo teorijo iz leta 1500, so njegov model zamenjali s heliocentričnim modelom. Čas nastanka Almagesta[uredi | uredi kodo] V zadnjem času so ugotovili, da Almagest ni mogel biti napisan pred letom 150. Ptolemaj je v priobalnem staroegipčanskem mestu Kanop v Nilovi delti leta 147 ali 148 postavil javni napis. N. T. Hamilton je ugotovil, da je bila različica Ptolemajevih modelov v »kanopskem napisu« zgodnejša kot različica v Almagestu. Zaradi tega Almagest ni mogel biti napisan prej kot četrt stoletja po prvih Ptolemajevih opazovanjih. Vsebina[uredi | uredi kodo] Almagest sestavlja trinajst delov - knjig: - 1. knjiga - oris Aristotelove kozmologije: o krogelni obliki neba s krogelno Zemljo, ki leži brez gibanja v središču, z nepomičnimi zvezdami in različnimi planeti, ki krožijo okrog Zemlje. Nato sledi razlaga tetiv z več razpredelnicami tetiv, opazovanja naklona tira proti ekliptiki in uvod v sferno trigonometrijo. - 2. knjiga - problemi povezani z dnevnim gibanjem neba (vzhajanje in zahajanje nebesnih teles), dolžina dneva, določevanje zemljepisne širine, točke Sončevega nadglavišča, sence gnomona med enakonočji in Sončevim obratom, ter druga opazovanja, ki se spreminjajo z opazovališčem. Podani so tudi koti, ki jih ekliptika tvori z navpično ravnino, in priložene razpredelnice. - 3. knjiga - dolžina leta, gibanje Sonca. Ptolemaj opisuje Hiparhovo odkritje precesije enakonočij in teorijo epiciklov. - 4. in 5. knjiga - gibanje Lune, Lunina paralaksa, gibanje Luininega odzemlja, velikosti in razdalje Sonca in Lune relativno glede na Zemljo. - 6. knjiga - Sončevi in Lunini mrki. - 7. in 8. knjiga - gibanje nepomičnih zvezd, vključno s precesijo enakonočij. Zvezdni katalog 1028 zvezd z navideznimi legami v ozvezdjih z navedenimi ekliptičnimi koordinatami.[1] Najsvetlejše zvezde so označene z navideznim sijem (magnitudo) m = 1, še vidne s prostim očesom pa z m = 6. Vsaka numerična magnituda je dvakrat svetlejša od predhodne v logaritemski lestvici. Ta sistem je verjetno iznašel Hiparh. Tudi lege zvezd izvirajo od Hiparha, čeprav je Ptolemaj trdil drugače. - 9. knjiga - splošna vprašanja o tvorjenju modelov za pet klasičnih planetov in gibanje Merkurja. - 10. knjiga - gibanje Venere in Marsa. - 11. knjiga - gibanje Jupitra in Saturna. - 12. knjiga - nepomične lege in navidezno vzvratno gibanje planetov glede na živalski krog. Ptolemaj je razumel , da se to gibanje poleg zunanjih planetov nanaša tudi na Merkur in Venero. - 13. knjiga - gibanje v latitudi, odstopanje navideznih leg planetov od ekliptike. Glej tudi[uredi | uredi kodo] Opombe in sklici[uredi | uredi kodo] - Ptolemajev zvezdni katalog (v angleščini)


text: Brazilska manekenka Adriana Lima se je rodila 12. junija 1981 v Salvadorju. Med nakupovanjem v trgovskem centru jo je odkril lovec na talente, ko je bila stara komaj 13 let. Dve leti pozneje je zasedla prvo mesto na Fordovem lepotnem tekmovanju za supermodel Brazilije in začela delati. Mlada eksotična lepotica dolguje svoj šarm mešanici genov in naravni sproščenosti, ki jo v kratkem času pripeljeta na modne brvi najprestižnejših kreatorjev: Armanija, Fendija, Ralph Laurena, Valentina in Christiana Lacroixa. Adriana Lima postane ena najbolj iskanih manekenk, stopa po najprestižnejših modnih brveh in zanjo se pulijo “Vogue”, “I-D”, “Marie Claire” in druge mednarodno poznane revije. Adriana Lima je nastopala v televizijski reklamni kampanji za Maybelline in “Angels in Venice” za Victoria’s Secret. Za BMW je igrala v kratkem filmu “The Hire” eklektičnega režiserja Wong Kar-wai-ja. Aktivna je tudi v družbenih in dobrodelnih dejavnostih ter finančno podpira organizacije, ki skrbijo za sirote v Braziliji. Danes je Adriana srečno poročena in mama male prvorojenke Valentine. Nenavadno običajno ime za zvezdnice, ki prisegajo na izvirnost in domišljijo. Izbrano ime najbrž izhaja iz dejstva, da sta se Adriana in njen mož, zvezda NBA košarke Marco Jarić, poročila prav na valentinovo. Takoj po poroki v majhnem mestecu v Wyomingu je par oznanil novico o nosečnosti; povedala sta, da sta zelo srečna in si želita veliko družino.


text: Mednarodni atomski čas Mednarodni atomski čas ( oznaka TAI iz francoskega imena Temps Atomique International) je zelo natančen časovni standard, ki meri lastni čas na geoidu Zemlje. Določa se v Mednarodnem uradu za uteži in mere (Bureau international des Poid et Mesures ali BIPM) na osnovi atomskih ur , ki se nahajajo v različnih laboratorijih po Zemlji (preko 300 lokacij, ki pošiljajo odčitke atomskih cezijevih ur v središče). V BIPM (Sèvres, Francija) se izračuna srednji čas, ki predstavlja mednarodni atomski čas [1]. Tako je mednarodni atomski čas statistični način merjenja časa na osnovi velikega števila atomskih ur. V resnici je to zemeljski čas (TT) z osnovo v univerzalnem koordiniranem času (UTC), ki se uporablja v večini primerov. Mednarodni atomski čas je osnova za univerzalni koordinirani čas. V letu 2007 je bil mednarodni atomski čas za 33 s pred univerzalnim koordiniranim časom. 31. decembra 2008 se bo dodala prestopna sekunda času UTC, tako bo TAI še samo 34 s pred UTC (od 1. januarja 2009 dalje): - - UTC – TAI = - 34 s [2] Osnovna enota mednarodnega atomskega časa je sekunda iz SI sistema enot. Uporablja se enaka sekunda kot v koordiniranem univerzalnem času. Mednarodni atomski čas ni povezan z vrtenjem Zemlje, čeprav je bila prvotna definicija sekunde povezana z vrtenjem Zemlje. Razvoj[uredi | uredi kodo] Prvotni način merjenja časa z določanjem vrtenja Zemlje okoli vrtilne osi ni več zadovoljiv, ker na ta način lahko določamo čas natančno samo do 1/1000 sekunde na dan. Atomski čas pa ima osnovo v nihanjih izsevane svetlobe med točno določenima energetskima nivojema v atomih cezija ali vodika. Ta nihanja se ne spreminjajo. Zemlja se na poti okoli Sonca upočasnjuje, zato je potrebno zaradi sinhronizacije dodajati prestopne sekunde. Določanje atomskega časa se je pričelo leta 1955 z uporabo prve cezijeve atomske ure v National Physical Laboratory v Veliki Britaniji. V letu 1961 se je pričel uporabljati univerzalni koordinirani čas (UTC), ki pa je nezvezna oblika časovne lestvice, ki je v resnici v posameznih delih linearna transformacija atomskega časa. V letu 1967 so obnovili definicijo sekunde in jo povezali a cezijevimi atomskimi urami. V letu 1970 so spoznali, da atomske ure ne delajo vse enako zaradi gravitacijske dilatacije časa (ure so na različnih težnostnih potencialih). Atomski čas je tako bil tako odvisen od povprečne nadmorske višine atomskih ur. S pričetkom na Julijanski dan 2443144,5 ( to je 1. januarja 1977 ob 00:00:00) so naredili popravek pri vseh sodelujočih urah. Od takrat dalje mednarodni atomski čas meri potek lastnega časa na srednji morski gladini (na u). To pomeni, da je to bila realizacija zemeljskega časa. V letu 1990 so opazili, da vse ure ne delujejo enako zaradi različnega sevanja črnega telesa, ki je odvisno od temperature okolice ure. V letu 1997 so morali zaradi tega spremeniti definicijo sekunde, ki je po novem zahtevala sevanje cezijevega atoma v mirovanju pri temperaturi absolutne ničle. Popravek so uvedli v letih od 1995 do 1998 , kar je povzročilo, da se je atomski čas pospešil za 10-14,3.


text: Karōshi ||Ta članek potrebuje čiščenje. Pri urejanju upoštevaj pravila slogovnega priročnika. Razlog za to je: slaba, okorna slovenščina.| Karoshi ki jih je mogoče prevesti dobesedno iz japonščine kot "smrti zaradi prekomernega dela", je poklicna nenadna smrt. Japonska je ena izmed redkih držav, ki ga navaja v statistiki kot posebno kategorijo. Glavni medicinski vzroki smrti karōshi so srčni infarkt in možgansko kap zaradi stresa. Prvi primer karōshi so poročali leta 1969 s smrtjo zaradi kapi za 29-letnega moškega, ki je delal v transportnem oddelku največje japonske časopisne družbe. [1] Šele v zadnjem delu leta 1980, v času Bubble Economy, ko pa je več visokih poslovnežev, ki so bili v svojih najboljših delovnih letih, so nenadoma umrli brez predhodnih znakov bolezni. Mediji so o tem začeli poročati, kot da gre za nov pojav bolezni. Ta nov pojav, je bil hitro označen kot karōshi. Obravnavan je bil kot resna grožnja delovni sili. V letu 1987, se je skrb javnosti povečala, japonsko ministrstvo za delo je začelo objavljati statistične podatke o karōshi. Gospodarski vzpon na Japonskem v povojnih desetletjih je bil obravnavan kot povod za to, kar je bila imenovana nova epidemija. Ugotovljeno je bilo, da zaposleni ne morejo delati za dvanajst ali več ur na dan, šest ali sedem dni na teden, leto za letom, ne da bi trpeli tako fizično kot psihično. Meritev je pokazala, da ima japonski delavec približno dve uri nadur na dan v povprečju. Te nadure, pa v povprečju niso bile plačane. [2][3] Vsebina Vpliv na družbo[uredi | uredi kodo] Mnogi bodo pripravljeni delati neplačane nadure do skrajne mere, zlasti njihovi mladi sodelovci pa bodo odnehali zaradi prevelikega stresa. V nekaterih primerih je bilo dokazano, da se podjetja zavedajo slabega zdravja delavcev. Medtem tožbe zaradi smrti, ki nastopi zaradi prekomernega dela na Japonkem naraščajo in s tem tudi odškodnine sorodnikom zaradi izgube svojca. Vendar, preden se lahko dodeli družini nadomestilo, mora inšpekcijski urad za delo dokazati, da je bila smrt povezana z delom. To pa lahko traja več let v podrobnih in dolgotrajen sodnih obravnavah. Zaradi tega, mnogi ne zahtevajo plačila. Reakcija vlade[uredi | uredi kodo] Japonska sodišča dodelijo odškodnino sorodnikom v primeru, da je prekomerno delo botrovalo k stresu ali depresiji na delovnem mestu, ki se je končala s samomorom zaposlenega[4]. Urad za inšpekcijske standarde zavrača tožbe z odškodnino, ki jih utemeljujejo s prakso “ prostovoljno ” nedokumentiranih neplačanih nadur, kot glavni vzrok v karōshi promerov. Tukaj imamo edinstveni običaj: hkratno zaposlovanje novih diplomantov na Japonskem je zelo težko, kajti najti novo stabilno službo je zelo težko, če izgubiš dosedanjo službo. Zaradi tega delavci ne morejo zavrniti delo z neplačanimi nadurami. Japonsko ministrstvo za zdravje, delo in socialne zadeve je objavilo statistiko za leto 2007: 189 delavcev je umrlo, večina od njih zaradi možganske kapi ali srčnega infarkta in približno 208 je hudo bolnih zaradi prekomernega dela v tistem letu do marca, kar je najvišja raven v evidenci v primerjavi s preteklim letom, kjer je bilo 17,6%. 921 delavcev trdi, da je postalo duševno bolnih zaradi prekomernega dela. V 306 primerih pa je ministrstvo odobrilo odškodnino. V 201 primeru pa so delavci naredili samomor ali ga poskušali narediti. Japonska vlada je prepoznala odgovornost podjetij za prekomerno delo njihovih zaposlenih. 20 aprila 2008 je bilo odobreno, da mora podjetje plačati 200 milijonov jenov, moškemu, ki je padel v komo zaradi prekomernega dela [5]. Zakonodaja, ki je trenutno v veljavi, je v veljavi s tem namenom, da se prepreči ali vsaj zmanjša številov primerov karōshi. Pričakovati je, da taki primeri vključujejo tudi omejitve nadurnega dela, kot tudi uvedbo zdravniškega pregleda, preden delodajalec odobri nadurno delo zaposlenemu, ki presega določeno število ur. Odziv korporacije[uredi | uredi kodo] Številna podjetja so se začela trudit izboljšat delovno življenje za svoje zaposlene. Toyota, na primer zdaj na splošno omejuje nadurno delo do 360 ur na leto (povprečje 30 ur mesečno), in uvedla javna obvestila v svoje pisarne, da na vsako uro more bit malo počitka in da po 19.00 uri pozivajo delavce oditi domov. Nissan ponuja Teledelo za pisarniške delavce, da bi lažje skrbeli za otroke ali starše [3]. Več deset velikih družb so uvedle dneve brez nadurnega dela in zahtevale od svojih zaposlenih, da zapustijo svoja delavna mesta najkasneje do pol šeste ure. Vendar, ker je dela veliko, se je nekaj delavcev odločilo da, kar prespijo na svojih delovnih mestih ali pa preprosto svoje delo odnesejo domov in ga tam končajo. V letu 2007, Mitsubishi UFJ Trust in največje Japonske bančne podružnice, začelo omogočat zaposlenim, da lahko zapustijo delovno mesto tri ure prej in tako poskrbijo za svoje otroke in starše. 5. Januar 2009, je 34 družb z 7.000 zaposlenimi, potrdilo uvesti tak načrt[3]. Problem neplačanih nadure v raznih podjetjih je, da se nadure preprosto v nekaterih primerih sploh ne zabeležijo. Delovna zakonodaja omejujejo število opravljanih nadur. Delavci so povedali, da sami nadur ne zabeležijo in s tem podjetje ni v kršitvi delovnega časa. Delavci sami pogosto to racionalizirajo, da gre za prenaporno delo s premalo znanja z njihove strani. Opisujejo jo kot pomanjkanje domačnosti z delom, in da niso dovolj usposobljeni za delo, ki ga delajo in je to vzrok za to, da dela ne opravijo dovolj hitro in ob pravem času. Na splošno, nadure so nekaj kar splošno spada pod delo. Pritožbe glede tega so zelo redke. Seken' (世間), ali javen vpogled (mnenja drugih o nekem vedenju) je močan dejavnik v tem. Predvideva se, da večina statistike nadur v japonskih podjetjih niso točne, kot tudi, da v večini primerov nadure niso zabeležene. To ni nič nenavadnega, saj za večino zaposlenih Japoncev velja, da delajo do zelo poznih ur, tam do 2 ali 3 ure zjutraj in se od njih pričakuje, da bodo v pisarni že isti dan ob 9 dopoldne. V nekaterih primerih (predvsem v hčerinskih podjetjih velikih javnih družb, ki se spopadajo s pritiskom matične družbe, ki ustvarjajo poti skozi katere izkoriščajo hčerinske družbe). Zaposleni so poročali, da so naredili 300 ur nadurnega dela v enem mescu. Ta statistika je v skoraj vseh primerih in je neuradna. Zaposleni se vzdržijo omenjanju takih statistik javnim organom ali tisku, ali da bi bili imenovani pod temi statistikami. Medijske pozornosti[uredi | uredi kodo] Francosko-nemški TV kanal Arte so pokazal dokumentarec z naslovom "Alt in Japan", 6. novembra 2006, ki se ukvarjajo s starostjo delavcev na Japonskem. Leta 2008 je Karōshi spet prišel na naslovnice: Smrt nazaj v letu 2006, ključni Toyota inženir, ki v povprečju opravil več kot 80 ur nadurnega dela vsak mesec. Njegova družina je bila nagrajena v koristi, potem ko so si ogledal njegov primer. [6] Preprosta multi-platforma arkadna igra se imenuje Karoshi (2008), ki ga Jesse Venbrux razvija in YOYO GAMES pomagala objaviti pri ustvarjanju zavesti o Karoshi v letu 2008. Ta igra je bila serija sestavljanke platformne igre, v kateri cilj je umrla. Igra še vedno živi z novejšo različico Karoshi: Samomor salaryman (2008) je nasledil Super Karoshi (2009). Nekatere od teh iger so bile prenešene na računalnik Macintosh, ki ga Vetra GAMES, medtem ko je iOS različica z naslovom Mr. Karoshi objavljena na nekaterih mobilnih platformah YOYO GAMES. Glej tudi[uredi | uredi kodo] - Japonsko delovno okolje - Japonska organizacijska kultura (management) - Nadlegovanje podrejenih - Vpliv - Deloholik - Delodajalec - Usklajevanje poklicnega in zasebnega življenja - Stres - Izgorelost - Toyotin način - Hkratno pridobivanje novih diplomantov Opombe[uredi | uredi kodo] - http://www.workhealth.org/whatsnew/lpkarosh.html - Japanese salarymen fight back The New York Times - Wednesday, June 11, - Recession Puts More Pressure on Japan's Workers Business Week, January 5, 2009 - [1] - http://mdn.mainichi.jp/national/news/20080429p2a00m0na015000c.html - Labor bureau: Japanese man, 45, died of overwork, Japanese labour bureau says Zunanje povezave[uredi | uredi kodo] |Poglejte si besedo karoshi v Wikislovarju, prostem slovarju.|


text: Predsednik ŠOS je Mitja Urbanc, 26-letni študent magistrskega študija na Fakulteti za družbene vede. To je za Mitjo Urbanca že drugi enoletni mandat na mestu predsednika, pred tem pa je bil pol leta tudi namestnik predsednice ŠOS. Aktivno je deloval tudi v Šaleškem študentskem klubu in Zvezi študentskih klubov Slovenije, na vseh položajih pa se je seznanil z delovanjem študentskih organizacij, sodeloval pri različnih projektih in dokazal, da je ambiciozen in pošten, predvsem pa deloven in trd pogajalec. Zavzema se za dve ravni delovanja ŠOS. Prvi poudarek je na strokovnem delu ŠOS, predvsem na področju socialnih pravic, ki mu sledi področje kakovostnega in odgovornega visokega šolstva. Drugi poudarek pa je na strategiji približevanja študentskega organiziranja širši javnosti, akademski sferi in predvsem študentom samim. Predlaga vzpostavitev spletne platforme, ki bi na enem mestu nudila vse informacije za študente. Zavzema se tudi za aktivno delovanje predstavnikov ŠOS na lokalnem nivoju in organizacijo okroglih miz, ki bi študentsko organiziranje približale študentom in širši javnosti. Ogled bivših predsednikov ŠOS


text: Wikipedija:Lutkarstvo |Stran je uradno pravilo slovenske Wikipedije. Sprejema ga velika večina urejevalcev in je standard, ki naj mu sledijo vsi uporabniki. Pri urejanju pravila pazite, da spremembe resnično izražajo soglasje občestva. Kadar o tem niste prepričani, se najprej pogovorite na pogovorni strani.| Uporabniški račun v Wikipediji skupaj s seznamom urejanj, uporabniško stranjo in uporabniškim pogovrom predstavlja identiteto posameznika, kar olajša drugim uporabnikom komunikacijo z njim in razumevanje njegovih stališč. Nekateri uporabniki poleg svojega prvotnega uporabniškega računa (to je tisti, s katerim imajo največ urejanj in najbolj razdelano identiteto) ustvarijo tudi alternativnega. Takšna praksa je načeloma nezaželena, saj otežuje komuniciranje znotraj občestva. Izrecno je ustvarjanje marionetnih računov prepovedano, če se poskuša uporabnik s tem izogniti administratorskim ukrepom in pravilom (blokada, pravilo treh vračanj), za napihovanje števila glasov v anketah in drugih glasovanjih, ustvarjanje kontroverznosti in za druge nekonstruktivne dejavnosti. Omejena uporaba marionetnih uporabniških imen je dovoljena le uveljavljenim uporabnikom za preizkušanje delovanja sistema, uporabnikom, ki upravljajo bote in v drugih primerih, o katerih odloča občestvo. Če ustvarite tak alternativni račun, naredite na njegovi uporabniški strani jasno vidno povezavo do svojega prvotnega. Ravnanje z marionetnimi računi[uredi | uredi kodo] Uporabniški račun, za katerega obstaja sum, da je marioneta drugega uporabnika, označimo s predlogo {{marioneta}} na uporabniški strani. Kadar je bil ustvarjen za izogibanje administratorskim ukrepom ali druge zgoraj opisane nekonstruktivne namene, se lahko blokira tako tega kot uporabnikov prvotni račun. Glej tudi[uredi | uredi kodo]


text: Al Ala 1 mp3 Wapdam Prenesi Wapdam prenesi Al Ala 1 mp3 Dobrodošli na glasba prenesi stran, kjer boste našli najboljšo kvaliteto Al Ala 1 Mp3 song for free. Lahko prenesete glasbo z brezplačno ali poslušati na spletu, če vaš telefon podpira neposredne prenose. Kako prenesti pesmi? Boste videli, da obstaja veliko Al Ala 1 Mp3 glasba v različnih lastnosti, kot so standardni, najboljši ali slabe kakovosti. Izberite raven kakovosti in izberite vaš najljubši Al Ala 1 Prenesete brezplačno. Več Glasba Če iščete za prenos pesmi, lahko poskusite iskalno območje na vrhu te strani ali kliknite: WAPDAM Brezplačno zbirko glasbe je na milijone prostih mp3 pesmi, kjer si lahko ogledate in prenesete brezplačno na vaš mobilni telefon. Ta stran ima veliko pesmi prenesete brezplačno in poslušate na vaše mobilne naprave. If you have problems with downloading or playing songs, please contact us. Please report us if any content infringe copyrights, publicity rights, privacy rights or other intellectual property rights. Send an email to email@example.com including content information and the url address to be removed.


text: Rože so izjemno hvaležna tema za pobarvanke, posebej všeč so dekletom. Cvetlice nas že od nekdaj razveseljujejo s svojo lepoto in vonjem, njihove pisane barve nam lahko polepšajo dan, kak šopek rožic tudi radi naberemo, saj cvetje na naši mizi naredi prostor lepši, prijetnejši, pomaga nam ohraniti stik z naravo. Izbrali smo najrazličnejše rože za pobarvanke, na nekaterih je ena sama cvetlica, drugje so rožice v vazi ali loncu, pobarvate lahko cvetoče drevo ali kaktus, ob barvanju pa se lahko mimogrede tudi naučimo nekaterih novih imen. Seveda vsi poznamo vrtnice ali mačehe, tudi zvonček ali regrat sta otrokom že znana. Kaj pa begonije ali vetrnice? Krizantema ali osat? Lilija ali tulipan? Združimo prijetno s koristnim. Barvanje cvetlic je zagotovo zabavno in poučno! Poglejte še Pobarvanke: Metulji ...


text: Včerajšnji poskus rubeža premičnin v Grosupljem v hiši, ki je last Zorana Jankovića in v kateri živi njegov sin Jure, se je končal s prestavitvijo rubeža za dva tedna. To je po svoje nenavadno, saj rubežniki običajno pridejo in opravijo svoje delo brez izmikanja. Še posebej ker je odvetnik upnika Marjana Pišljarja – ki mu Jure Janković dolguje tri milijone evrov!!! – Bojan Pečenko dejal: "Dolžnik vztrajno obljublja, da bo dolg poravnal, prave namere, da bi to storil, pa v resnici ne kaže. Očitno živi zelo razkošno življenje in ima dovolj sredstev, do upnika pa se vede zelo arogantno." Ker so se pred hišo, ki je dejansko v lasti Zorana Jankovića, zbrali tudi novinarji, je Jankovićev tast Marjan Jernej Virant novinarki Planet TV Ani Turk celo grozil s pištolo. Kdo je v resnici ta človek? Je oče Mije Janković in stric predsednika državnega zbora Gregorja Viranta. Poleg tega je ljubljanski mestni svetnik na listi – Pozitivne Slovenije Zorana Jankovića. Nekateri viri so nam celo omenili, da je bil Marjan Virant tudi "stric v ozadju", ko se je lani junija začela delati stranka njegovega nečaka Gregorja Viranta. Po odločitvi takratne Virantove liste, da z Jankovićem ne vstopi v koalicijsko zvezo, naj bi bil Gregor Virant pod hudimi pritiski družine, zdaj pa naj s stricem zaradi tega ne bi imel nobenih stikov več, saj je bil – kot pravi naš vir – izobčen. V imenu Združenja novinarjev in publicistov se je v zvezi s to grožnjo novinarki Planet TV oglasil predsednik Igor Kršinar. Izjavo združenja objavljamo v celoti. "Grožnje politikov novinarjem z nasiljem in uporabo strelnega orožja so absolutno nesprejemljive druženje novinarjev in publicistov ostro obsoja grožnje z nasiljem nad novinarji, ki jih je med rubežem hiše Jureta Jankovića izrekel ljubljanski mestni svetnik na listi Zorana Jankovića Marjan Jernej Virant. Kakršne koli grožnje z nasiljem so nesprejemljive. Še posebej pa je to nedopustno, če jih izrekajo politiki, ki se ne strinjajo z delom, ki ga opravljajo novinarji po službeni dolžnosti in v interesu javnosti. Združenje novinarjev in publicistov zato od pristojnih organov pregona pričakuje, da bodo v celoti preiskali grožnje z nasiljem in uporabo strelnega orožja. Vsekakor pričakujemo, da se politik, ki se poslužuje tovrstnih groženj, v skladu z evropsko demokratično prakso nemudoma umakne z vseh položajev. Ob tem se seveda čudimo, da na grožnje, ki so bile izrečene včeraj, ni reagiral niti ljubljanski župan Zoran Janković niti stranka Pozitivna Slovenija niti kateri koli drugi uradni državni organ. Če so bile včeraj izrečene grožnje le zoper novinarje, neodzivnost tako organov pregona kot politikov lahko del javnosti razume kot sporočilo, da so grožnje z nasiljem in uporabo strelnega orožja nekaj povsem sprejemljivega. Prav zato je potrebno javnosti sporočiti, da je v demokratični družbi, za kakršno imamo Slovenijo, ničelna toleranca do tovrstnih ravnanj."


text: Kaldejska katoliška cerkev Kaldejska katoliška cerkev ali Kaldejska babilonska cerkev (arabsko: الكنيسة الكلدانية [al-kanīsä 'l-kaldāniyyä]) spada med katoliške cerkve vzhodnega obreda in je v polnem občestvu z Rimskokatoliško cerkvijo. Cerkev nima direktne zveze s Kaldejo in Kaldejci iz starejše zgodovine. Ustanovljena je bila v 15.-17. stoletju z odcepitvijo od Asirske cerkve. Danes šteje 600000 do 700000 vernikov. Od leta 2003 naprej jo vodi patriarh Mar Emanuel III. Deli. Opomba: Obstaja tudi Kaldejska sirska cerkev, ki ni ista cerkev kot Kaldejska katoliška cerkev. V 15. stoletju je Asirska cerkev sprejela sklep, da lahko postanejo patriarhi samo člani rodbine takratnega patriarha Mar Šimuna IV. Leta 1552 so nasprotniki te rodbine izvolili drugega patriarha Mar Johanana VIII. Soulaka. Ta je je hitro dogovoril za zavezništvo z Rimskokatoliško cerkvijo. Njegov naslednik Mar Šimun XIII. Dinkha je leta 1662 prekinil zavezništvo z Rimom in se podredil patriarhu iz prej omenjene rodbine Mar Šimuna IV. Nekaj vernikov pa je ostalo zvestih Rimskokatoliški cerkvi - to skupino štejemo za začetek Kaldejske katoliške cerkve. Kaldejska katoliška cerkev je potem ostala povzana z Rimskokatoliško cerkvijo, a šele leta 1830 je zavezništvo prerastlo v polno občestvo. Takrat je Rim voditelju Kaldejske katoliške cerkve priznal uradni naziv babilonsko kaldejski patriarh. Od leta 1996 se izboljšujejo odnosi med Kaldejsko katoliško cerkvijo in Asirsko cerkvijo.


text: Posnetek sistema je natančna kopija pogona. Privzeto so v posnetek sistema vključeni pogoni, ki so nujni za izvajanje sistema Windows. Vključuje tudi sistem Windows in vaše sistemske nastavitve, programe in datoteke. S posnetkom sistema lahko obnovite vsebino računalnika, če trdi disk ali računalnik kdaj preneha delovati. Ko računalnik obnovite iz posnetka sistema, je to popolna obnova. Ne morete izbrati samo obnove nekaterih elementov; vse trenutne programe, sistemske nastavitve in datoteke zamenja vsebina posnetka sistema. Čeprav ta vrsta varnostne kopije vsebuje vaše osebne datoteke, priporočamo, da datoteke redno varnostno kopirate z varnostnim kopiranjem, tako da lahko po potrebi obnovite posamezne datoteke in mape. Ko nastavljate varnostno kopiranje, lahko sistemu Windows prepustite izbiro vsebine varnostne kopije, ki bo vključevala posnetek sistema, lahko pa tudi sami izberete, katere elemente želite varnostno kopirati in ali želite vključiti posnetek sistema. Če želite več informacij o nastavljanju Varnostnega kopiranja, glejte Varnostno kopiranje datotek. Če je v računalniku več pogonov ali particij, lahko posnetek sistema, ki vključuje vse particije, ustvarite tako, da sledite navodilom v razdelku Varnostno kopiranje programov, sistemskih nastavitev in datotek.


text: Alto Pension House se nahaja na mesto Cebu, ki je eno od najbolj priljubljenih področij mesta, in je namenjen tako poslovnim uporabnikom, kakor tudi samo za oddihu. Od tod lahko obiskovalci dostopajo do vsega, kar lahko to živahno mesto ponudi. Hotel, ki se nahaja le nekaj korakov vstran od številnih mestnih atrakcij, kot so Sky Experience Adventure, Fontana Fuente Osmena, Rizal Memorial knjižnica in muzej, ponuja popolni oddih in sprostitev. V Alto Pension House boste deležni odličnih storitev in uslug, ki bodo naredile vaše bivanje zelo prijetno. Družinska soba, Wi-Fi na javnih mestih, sobna postrežba, dvigalo, kavarna so samo nekatere od dodatnih storitev. Hotelske sobe so skrbno načrtovane, saj se v vsaki najdejo tudi klimatska naprava, televizija, satelitska/kabelska TV, tuš, da se zagotovi maksimalna raven ugodja. Park so idealna mesta, kjer se odpočijete in sprostite po napornem dnevu. Kakšen je že vaš razlog za obisk Cebu, boste v Alto Pension House našli idealno mesto za razburljive in zanimive počitnice.


text: Južna Afrika Odnosi med Evropsko unijo in Južno Afriko so se razvili v glavnem v 90-ih letih 20. stoletja v okviru razvojne pomoči. Južna Afrika je zaradi svoje vloge na regionalni in svetovni ravni še vedno pomemben partner Evropske unije. Sporazum o trgovini, razvoju in sodelovanju (STRS) je glavni okvir odnosov med obema partnerjema, podpirajo pa ga različne oblike sektorskega sodelovanja. Južna Afrika ima tudi pooblaščeno članstvo v sporazumu iz Cotonouja (2000). - SPLOŠNI OKVIR - SEKTORSKO SODELOVANJE - REGIONALNI OKVIR - FINANČNA POMOČ Glejte tudi - Mednarodni sporazumi (EN)


text: L’Oreal Color Riche Rebel Blue lak za nohte je sicer bil OK, vendar me ni nekaj pretirano navdušil. Posledično so ostali laki iz te linije morali nekaj časa počakati na svojih 5 minut. Na koncu sta mi bila Dating Coral (št. 305) in Rose Bagatelle (št. 205) boljša ... če govorim le o kvaliteti in ne barvni všečnosti. Oba sta se lepo nanašala, za skoraj popolno prekrivnost je zadoščala debelejša druga plast, manikura je bila hitro suha ... L’Oreal Color Riche Dating Coral je meni ljubši odtenek. Barva zelo lepo poživi roke, ne škodi pa niti, da gre krasno k moji najljubši majici. Malo me je sicer bilo strah, da bo mini perlast šimer povzročil zelo vidne poteze čopiča, ampak so bile te skoraj nevidne. L’Oreal Color Riche Rose Bagatelle je sicer lušten sivo-rjav slezen odtenek, vendar se sama hitro zasitim takih “nude” odtenkov, tako da sem ga izkoristila kot bazo za igranje s konadiranjem – China Glaze Instant Chemistry + Bundle Monster 210 šablona. Zdaj je pa res že skrajni čas, da se lotim pospravljanja moje “manikurne” mizice ... v kratkem času se je nabralo toliko lakov in en kup šare, da je že nemogoče najti karkoli na njej.


text: Poskusi če ti deluje tale trik, na moji miški dela vsepovsot - na vseh straneh: Desni klik izven foruma, tam kjer ni besedila (na levi ali desni) in s kolečškom zavrti proti vrhu... že samo en zob premika koleščka mene popelje čisto na top... ali pa na dno če ga zavrtim v drugo stran... Meni tole ne deluje. Potem pa zgleda je to kakšen trik moje miške... Boste pa še malo počakali, da naredijo kakšen gumbek Katero miško pa imaš? Logitech MX Performance Je pa že hitreje da pritisneš "Home" na tipkovnici


text: Obe vasi ležita nad Bohinjsko Bistrico. Nemški rovt je gručasta vas s cerkvijo sv.Ahaca. Tam je tudi grb briksenških škofov; na Kobalovi hiši pa si lahko ogledamo dobro ohranjene baročne elemente in poslikave. Na vhodu v vas stoji Penzion Resje, kjer lahko bivate v prijetno urejenih sobah in si privoščite dobro hrano v njihovi gostilni. Ravne pa ležijo ob smučišču Kobla in sicer med med prvo in drugo postajo dvosedežnic. Nedaleč od vasi je planinski dom Dr.Janeza Mencingerja, izletniška točka s pogledom na Julijske Alpe in na celotno Spodnjo bohinjsko dolino in jezero. Vse nadaljne pomembne informacije so navedene v kraju Bohinjska Bistrica. Avtomobilski promet : Skozi Bohinjsko Bistrico v smeri Sorica, Tolmin se pripeljemo na Nemški Rovt. Na Ravne pa se peljemo v smeri smučišča Kobla. Železniški promet : Z vlakom do Bohinjske Bistrice. Avtobusni promet : Avtobusne povezave z obema vasema ni, zato pa lahko najamemo taxi, ki nas pripelje do cilja - približno 1 km oddaljene od Bohinjske Bistrice. GPS Northing (N) : 46,2716 GPS Easting (E) : 13,9798


text: LYDIA LUNCH (ZDA) Začetek koncerta ob 21h! New Yorka si ne znamo predstavljati brez Louja Reeda, Andya Warhola, Patti Smith, Johna Zorna, Thurstona Moora, Jima Thirwella, Michaela Gire, Jima Jarmuscha. Tudi brez Lydie Lunch ne. Čeprav zadnja leta živi na naši strani velike luže, v Španiji, njen bogat ustvarjalni opus ostaja prepojen z njujorškim smogom, odplakami in podzemljem. Po skoraj štiridesetih letih aktivnega ustvarjanja in angažiranega nastopanja ostaja brez dlake na jeziku. Brezkompromisna, tako v umetniškem nastopu kot v političnem sporočilu. Črna underground diva ne prenese prevlade. Je neomajana v kritiki potrošništva, korporacij, nadzora, represije, dogme. Je neprilagojena. Zavrača pravila svetovnega reda. Bruha gnev in bolečino, sproža nelagodje. Je institucija zase. Sodi med najizstopajoče (ženske) obraze ameriškega alternativnega rocka. Glasbenica, pevka, poetesa, igralka, artistka govorjene besede, vsestranska umetnica. Do danes je natrosila nepregledno vrsto sodelovanj in projektov – ob nepreglednem spisku, s kom vse je sodelovala, zaboli glava. Zadnja leta je Lydia Lunch postala redna gostja naših odrov. Po koncertu leta 2009, ko nas je odpihnila v Kinu Šiška s projektom Big Sexy Noise, ki ga tvori s člani londonskih Gallon Drunk, in po letošnjem gostovanju na Sajeti na Sotočju se vrača k nam. Tokrat s projektom Retrovirus. Ne več punca, še zmeraj pa divja, nam s preverjeno ekipo glasbenikov prinaša izbor iz svoje prve dekade in pol ustvarjanja, med leti 1976 in 1991, iz tistih let, ko se je nepolnoletnega dekleta izkalila kot zrela avtorica in performerka. Ko je Lydia Lunch pritisnila pečat na New York. S projektom Retrovirus je zaobjela godbo svojih prvih nowavovskih skupin Teenage Jesus and the Jerks in 8 Eyed Spy, solo albumov Queen of Siam in 13.13 in projekta Shotgun Wedding z Rowlandom S. Howardom – pa vse do danes, kot dodaja propagandist. Njeno spremljevalno zasedbo tvorijo prekaljeni mački. Za bobni je Bob Bert – prvi bobnar Sonic Youth in član vrste skupin, brez katerih ne bi bil New York New York: Pussy Galore, Chrome Cranks, Boss Hog, Knoxville Girls. Pravšnji za trd in militanten minimalističen ritem. Na basu je Tim Dahl, kompozitor in profesionalni glasbenik, ki se je dokazal v sodelovanjih z Archiejem Sheppom, Eugenom Chadbournom, Johnom Zornom, Marcom Ribotom, Elliotom Sharpom, Tatsuya Yoshida. Na kitari pa Weasel Walter, drugi vražiček v projektu Retrovirus in še ena vsestranska faca ameriškega glasbenega podtalja. Nekateri se ga spomnete še kot člana kultne punk jazz/no wave/brutal prog banda The Flying Luttenbachers iz paketa Skin Graft, pot nadaljuje kot izzivalni improvizator v različnih projektih. Eden med njimi je tudi Putan Club, drugi nemilosrdni projekt z Lydio Lunch, ki ne prihaja obujati mladost in staro slavo. Retrovirus je v prvi vrsti živ projekt; razlogov, da je Lydia Lunch še bolj besna kot doslej, pa je na pretek. Za ustrezno muziko bo pred, med in po koncertu skrbel jahač plošč BIGor. Vstopnina: 15 € na dan koncerta Rezervacije niso več možne, vendar je na voljo dovolj vstopnic. Ob prevzemu rezerviranih kart prinesite s seboj potrditveni mail!


text: Deklaracija o spremembi podnebja 08.11.2006 Podnebne spremembe vplivajo na alpski prostor zelo intenzivno: vedno pogostejše naravne nesreče ter taljenje ledenikov in stalno zamrznjenih tal so le nekatere od posledic, na katere opozarja IX. alpska konferenca. Ta zato zahteva izvajanje okvirnega podnebnega protokola in Kjotskega protokola na svetovni ravni, obenem pa alpskim državam in ES svetuje, kako delovati, da bi po eni strani z zmanjševanjem in absorbiranjem toplogrednih plinov lahko preprečili nadaljnjo rast podnebnih sprememb, ter kako se po drugi strani s konkretnimi strategijami prilagoditi posledicam podnebnih sprememb. Za izvajanje podnebne deklaracije so okoljski ministri alpskih držav Stalni odbor pooblastili, da do X. zasedanja Alpske konference izdela alpskemu prostoru prilagojen akcijski načrt s priporočili za nadaljnje delovanje in z dolgoročnejšimi pobudami, vključno s časovnim načrtom.


text: 05.04.2011 Obele┼żitev mednarodnega dneva o nevarnosti min v New Yorku New York, 5. aprila 2011 - Na sede┼żu Organizacije zdru┼żenih narodov je v─Źeraj zve─Źer potekal poseben dogodek, posve─Źen Mednarodnemu dnevu za ozave┼í─Źenost o nevarnosti protipehotnih min in pomo─Ź ┼żrtvam min, ki sta ga organizirala Slu┼żba OZN za protiminsko delovanje in Slovenija. Navzo─Źe so nagovorili Kiyo Akasaka, podsekretar pristojen za javne informacije, Dimitrij Titov, pomo─Źnik generalnega sekretarja OZN za vladavino prava in varnostne in┼ítitucije in veleposlanik Andrej Benedej─Źi─Ź, generalni direktor za globalne zadeve in politi─Źno multilateralo. Generalni direktor Benedej─Źi─Ź je kot predsednik Upravnega odbora Mednarodne ustanove ÔÇô fundacije za razminiranje in pomo─Ź ┼żrtvam min (ITF) v svojem nastopu izpostavil njen pomemben prispevek na podro─Źju humanitarnega razminiranja. Ustanova, ki jo je Vlada Slovenije vzpostavila leta 1998, je namre─Ź s svojimi aktivnostmi v Jugovzhodni Evropi bistveno prispevala k temu, da so pred kratkim Makedonija, ─îrna Gora, Albanija in Srbija uspele o─Źistiti vsa znana obmo─Źja, kontaminirana s protipehotnimi minami. V Bosni in Hercegovini in na Hrva┼íkem, najbolj minsko onesna┼żenih dr┼żavah na Zahodnem Balkanu, pa programi razminiranja ┼íe potekajo. Svoje znanje in izku┼ínje pa ITF ┼że deli z dr┼żavami v drugih regijah, in sicer na Ju┼żnem Kavkazu, v Centralni Aziji, Latinski Ameriki, Afriki in na Bli┼żnjem vzhodu. V zvezi s tem je generalni direktor Benedej─Źi─Ź navzo─Źe posebej opozoril na projekt rehabilitacije otrok ÔÇô ┼żrtev konflikta v Gazi, ki poteka na pobudo predsednika Slovenije dr. Danila T├╝rka, in v kateri aktivno sodeluje tudi ITF. Sicer pa slovenske aktivnosti na tem podro─Źju nazorno pri─Źajo o zavezanosti Slovenije k ohranjanju mednarodnega miru in varnosti, ki se odra┼ża tudi v slovenski kandidaturi za nestalno ─Źlanstvo v Varnostnem svetu OZN za obdobje 2012-2013. Generalni direktor Benedej─Źi─Ź se je v svojem nastopu tudi zahvalil vsem donatorjem, ki so od vzpostavitve ITF za delovanje ustanove prispevali 330 milijonov USD in tako omogo─Źili, da je postala zgodba o uspehu. Od leta 1998 je namre─Ź ITF razminiral ve─Ź kot 100 milijonov kvadratnih metrov ozemlja, omogo─Źil rehabilitacijo ve─Ź kot 1.000 ┼żrtev protipehotnih min in pomagal pri razvoju lokalnih kapacitet v 12 minsko onesna┼żenih dr┼żavah. Posebej pomembna je pri tem vloga ZDA, ki je s prispevkom 141 milijonov USD najve─Źja dr┼żava donatorica za aktivnosti ITF. V okviru obele┼żitve mednarodnega dneva o nevarnosti min so bila tudi vro─Źena priznanja ITF za prispevek na podro─Źju humanitarnega razminiranja. Priznanja, ki jih je v imenu ustanove vro─Źil direktor ITF Dorijan Mar┼íi─Ź, sta prejela g. Justin Brady, kot predstavnik Slu┼żbe OZN za protiminsko delovanje, in g. James Lawrence, kot predstavnik ameri┼íkega zunanjega ministrstva. Na dogodku je bila tudi odprta razstava z naslovom "Odlo─Źeni", ki vklju─Źuje multivizijsko predstavitev aktivnosti ITF s poudarkom na projektu rehabilitacije otrok ÔÇô ┼żrtev konflikta v Gazi, in na uspe┼ínem projektu ─Źi┼í─Źenja min in streliva v Albaniji.


text: Spoštovani starši, mesec december bo namenjen roditeljskim sestankom, govorilnim uram, delavnicam ali čajankam. Zaradi lažje udeležbe staršev smo dejavnosti razdelili na dva dneva (10. in 11. 12. 2013). Objavljamo razpored govorilnih ur za oba dneva. OPOMBA: Govorilne ure se bodo namesto ob 16. uri, kot jr bilo prvotno objavljeno, pričele ob 15.30. Vljudno vabljeni. V četrtek in petek, 28. in 29. novembra 2013, smo na OŠ Otočec izpeljali tehniški dan na temo steklopihaštva. Prvo šolsko uro sta nam zaposlena iz podjetja Labteh predstavila poklic steklopihača, ter nam v tej uvodni uri prikazala, kako se steklo oblikuje in kaj vse se da z njim početi. Gospod Franc se s steklopihaštvom ukvarja že celih 45 let, zato je izdelovanje steklenih izdelkov izpod njegovih rok videti povsem enostavno. V ponedeljek, 25. 11. 2013, smo v podaljšanem bivanju skupaj s starši izdelovali adventne venčke. Ob tej priložnosti se nam je pridružila gospa Zinka Žnidaršič, ki nam je z nasveti pomagala do čudovitih izdelkov. Izdelani adventni venčki že krasijo naše domove, nekaj najlepših pa bomo prodajali tudi na predbožičnem bazarju. V torek smo učenci 4. razreda kuhali ajdove in koruzne žgance. Preden smo odšli v gospodinjsko učilnico, smo si nadeli predpasnike. Na štedilniku smo v dveh loncih zavreli osoljeno vodo. Ko je voda zavrela, smo v prvi lonec stresli 500 g ajdove moke, v drugi lonec pa 500 g koruzne moke. V loncih sta nastali kepi, v kateri smo z ročajem kuhalnice naredili 2-2,5 centimetrov široko luknjo. Lonec smo pokrili s pokrovko in pustili kuhati še 20 minut. Med tem časom smo pogrnili mize s prti. Obveščamo vse učence, učitelje in starše OŠ Otočec, da bo v naslednjem tednu od 18. do 22. novembra 2013, potekala zbiralna akcija izrabljenih kartuš in tonerjev. Štetje posameznih kosov bo v petek, 22. novembra 2013, po 5. šolski uri. Prosimo razrednike, da skupaj s predstavnikoma svojega razreda preštejete prinešeni material. Veliko uspeha pri ponovnem zbiranju EKO točk. Za tim ZDRAVE ŠOLE, Bernarda Vrtačič Turk V četrtek, 14. novembra 2013, smo imeli v 1. B razredu naravoslovni dan z naslovom TRADICIONALNA SLOVENSKA HRANA. Izdelovali smo pirine kruhke in žemljice ter medenjake. Na obisk smo povabili našo bivšo kuharico, go. Olgo Jerman. Pred malico sem se z učenci pogovorila o naši slovenski hrani, ki so jo kuhale že naše babice in prababice. V tednu slovenske tradicionalne hrane smo učenci 2. razredov OŠ Otočec povabili k sodelovanju starše in stare starše. Z njihovo pomočjo smo pripravili tradicionalno jed ali sladico. V razredu smo jed predstavili, povedali smo, kako se imenuje in iz katerih sestavin je narejena. Nato je sledila pokušina tradicionalnih slovenskih dobrot. Na mizi so bile orehove potice, šarklji, različne vrste kruha, praznična kita, orehovi štrukeljčki, gibanica, buhteljni, miške, žganci, zelje, ocvirki,... Njami...Vse je bilo naravnost odlično!!! 11. 11. 2013 smo imeli učenci 9. a razreda svoj 1. naravoslovni dan v letošnjem šolske letu z naslovom Slovenska hrana.


text: Za popotnike, ki želijo doživeti Lincolnville (ME), bo Bay Leaf Cottages & Bistro odlična izbira. Hotel s 3 zvezdicami se nahaja 4.0 mi od mestnega vrveža in je na idealni lokaciji za raziskovanje znamenitosti in atrakcij mesta. Nahaja se na priročnem mestu, zato je s hotela mogoč dostop do najpopularnejših krajev v mestu. Usluge in storitve, ki jih zagotavlja Bay Leaf Cottages & Bistro, naredijo gostom prijeten oddih. Med bivanjem v tem krasnem hotelu lahko gostje uživajo v receptor, domače živali dovoljene, trgovine, Wi-Fi na javnih mestih, varstvo otrok. Vzdušje Bay Leaf Cottages & Bistro se odraža v vsaki hotelski sobi. satelitska/kabelska TV, prostor za likanje, kuhalnik za čaj/kavo, dostop do brezžičnega interneta (brezplačen), sobe za nekadilce so samo nekatere od možnosti, ki vam bodo na voljo. Prebivanje v hotelu bo res nepozabno, saj vam bodo na voljo dodatne možnosti za rekreacijo, kot so soba za igre, park. Odkrijte privlačno mešanico profesionalnih storitev in široko paleto možnosti v Bay Leaf Cottages & Bistro.


text: Danes je prvi decembrski dan, dan boja proti zahrbtni bolezni in dan, ko se je na prodajnih policah znašel predzadnji Avto magazin z letnico 2011. Koncept FT-86 je dobil serijsko različico. V prodaji bo že v letu 2012. Svetovni prvak Sebastien Loeb je v Monzi pokazal, da tudi dolgoletne izkušnje Valentina Rossija na tej prireditvi niso bile dovolj za letošnjo zmago. Kot vidite, smo odprli blog Avto magazin. Tu bomo objavljali fotografije aktualnih testnih avtomobilov, zanimivosti iz uredništva ali pa kak video kar tako. Na salonu v Tokiu je nemški velikan razkril študijo, ki nakazuje oblikovalske smernice Tiguana. Do 20. decembra lahko oddate glas svojemu favoritu, ki se bo prihodnje leto boril za častni naziv slovenski avto leta. Ford Fiesta praznuje 35. obletnico in za to priložnost so pri slovenskem zastopniku ponudili 35 Fiest s športnim paketom tuning podjetja MS Design. Izbirate lahko samo dve barvi: nedolžno belo ali skrivnostno črno! Ob koncu sezone formule 1 smo za (nove) naročnike pripravili paket lepih nagrad! Rolls-Royce preizkuša električni pogon. Ali ga je mogoče združiti s predstavo 'najboljšega avtomobila na svetu'? Volkswagen je kot zadnjega Passata korenito prenovil in s trenutnimi oblikovnimi linijami znamke uskladil tudi Passata CC, ki se po novem imenuje le še CC.


text: Dokument Prednostne naloge državne statistike za naslednje leto pripravi Statistični urad RS (v nadaljevanju SURS) v sodelovanju pooblaščenimi izvajalci državne statistike vsako leto spomladi. V njem predstavi v naslednjem letu načrtovane najpomembnejše redne in razvojne naloge državne statistike. Natančen pregled vseh statističnih raziskovanj za naslednje leto pa pripravijo SURS in pooblaščeni izvajalci državne statistike vsako leto jeseni. Objavljen je tudi v Uradnem listu RS. Pri pripravi dokumenta Prednostne naloge državne statistike v letu 2012 je SURS s pooblaščenimi izvajalci sledil strateškim ciljem in aktivnostim, ki so navedeni v Srednjeročnem programu statističnih raziskovanj 2008–2012, in osnutku Statističnega programa Evropske komisije za leto 2012. Dokument je vsebinsko razdeljen na poglavja: v vsakem so predstavljene prednostne naloge, načrtovane v letu 2012 v okviru posameznega statističnega področja, v zadnjem pa prednostne naloge, povezane s statistično infrastrukturo. Slovenska statistika je dosegla relativno visoko razvojno stopnjo v mednarodnih primerjavah tako glede izpolnjevanja zahtev zakonodaje EU kot tudi zahtev domačih uporabnikov. Tudi ob manj ugodnih finančnih in kadrovskih pogojih se stalno razvija, ohranjanja in dviguje svojo kakovosti. Konec leta 2012 se bo iztekla veljavnost sedanjega srednjeročnega programa, zato bo SURS s pooblaščenimi izvajalci pripravil nov srednjeročni program, in sicer za obdobje 2013–2017. Pri pripravi dokumenta bodo upoštevane potrebe domačih uporabnikov, usmeritve iz Srednjeročnega programa evropskega statističnega urada – Eurostata in dokumenti z različnimi pobudami, kot je na primer sporočilo Komisije z naslovom Evropa 2020 Strategija za pametno, trajnostno in vključujočo rast. Tudi v letu 2012 bo SURS nenehno intenzivno spremljal razvoj administrativnih evidenc in pri tem sodeloval z vključevanjem statističnih potreb. Tako se bo postopno razbremenjevanje poročevalskih enot (dajalcev podatkov) nadaljevalo, državna statistika pa bo lahko tudi v prihodnje pravočasno izkazovala kakovostne statistične podatke. Hkrati bodo upoštevane tudi rešitve, ki jih nudi razvoj informacijske tehnologije.


text: POZDRAVLJENI Oddelek za prevajalstvo je del Filozofske fakultete Univerze v Ljubljani. S pedagoškim delom je začel v študijskem letu 1997/98, po triletnih pripravah v okviru mednarodnega projekta TEMPUS. Leta 2004 je bil po predhodnem preverjanju kvalitete poučevanja in ocenjevanja prevajanja in tolmačenja ter kvalitete diplomantov in diplomantk sprejet v mednarodno združenje visokošolskih ustanov, ki poučujejo prevajanje in tolmačenje na visokošolskem nivoju CIUTI. Oddelek je tako postal po Karlovi univerzi v Pragi edina institucija iz srednje in vzhodne Evrope, ki je izkazala zahtevano kvaliteto. Junija 2005 je Oddelek postal polnopravni član mednarodnega konzorcija EMCI (European Masters in Conference Intepreting), ki sta ga ustanovili službi za tolmačenje pri Evropski komisiji in Evropskem parlamentu. Ta organizacija je pred sprejetjem v polnopravno članostvo temeljito preverila naš program, način poučevanja, vrednotenja in ocenjevanja znanja. V organizaciji je lahko včlanjena le ena visokošolska institucija iz posamezne evropske države, vendar le pod pogojem, da izpolnjuje zahtevane kriterije kvalitete. S članstvom smo pridobili možnost izdajanja certifikata oz. evropskega magisterija poleg naše specialistične diplome, naši študentje in učitelji bodo lahko preživljali del študija na drugih članicah združenja, k nam pa prihajali tuji učitelji tolmačenja iz najbolj eminentnih evropskih ustanov. Leta 2010 je Oddelek postal član evropske mreže magistrskih programov iz prevajanja EMT. Generalni direktorat za prevajanje pri Evropski komisiji je ugotovil velik porast magistrskih programov iz prevajanja v zadnjih letih, saj se je številka teh programov v letu 2010 povzpela že čez 300. Zato se je ta evropska institucija odločila podeliti certifikat odličnosti le 34 izbranim evropskim visokošolskim programom za usposabljanje prevajanja in med njimi je tudi program magistrski študijski program Prevajanje. Študijski program na Oddelku za prevajalstvo je tako edini program za poučevanje prevajanja in tolmačenja v Sloveniji, ki je bil mednarodno ovrednoten in ocenjen kot eden najkvalitetnejših v Evropi. Vrste študija na oddelku Na Oddelku za prevajalstvo izvajamo študij na treh stopnjah. Na prvi stopnji dodiplomskim študentom nudimo študij Medjezikovnega posredovanja, na drugi stopnji lahko magistrski študentje izbirajo med študijem Prevajanja in študijem Tolmačenja, na tretji stopnji pa se doktorski študentje posvečajo študiju Prevodoslovja. Študentje Trenutno izobražujemo nekaj nad 540 študentov na vseh treh bolonjskih študijskih stopnjah, naši diplomanti in magistranti pa navadno nimajo težav z zaposlitvijo. Predavatelji Na Oddelku za prevajalstvo poučuje 30 visoko specializiranih univerzitetnih učiteljev, asistentov in lektorjev, ki so habilitirani za področja prevodoslovja, slovenskega, angleškega, francoskega, italijanskega in nemškega jezika. Poleg poučevanja so naši predavatelji vpeti v številne nacionalne in mednarodne projekte s področja prevodoslovja in korpusnega jezikoslovja. Prostori Oddelek za prevajalstvo domuje v glavni stavbi Filozofske fakultete v desnem traktu pritličja. Poleg tajništva, oddelčne tehnike in učiteljskih kabinetov med oddelčne prostore sodijo še računalniški, podnaslavljalski in tolmaški laboratoriji ter knjižnica z obsežnim naborom strokovne literature in periodičnih publikacij.


text: Villa Baan Phu Prana se nahaja v Surin v okolici Phuket in je idealen za zabavo in počitek. Oddaljenost hotela od centra mesta ni velika, saj je samo 10 km, tako da lahko letališče dosežete v le 30 minutah. Urejena okolica in bližina Plaža Surin, Plaža Laem Singh, Laem Sing rt, dajejo temu hotelu poseben čar. V Villa Baan Phu Prana boste deležni odličnih storitev in uslug, ki bodo naredile vaše bivanje zelo prijetno. Salon, varstvo otrok, bar ob plaži, sef, parkirišče so samo nekatere od dodatnih storitev. V Villa Baan Phu Prana se nahaja 8 okusno opremljenih spalnic, ki nudijo z sušilnik za lase, klimatska naprava, sedišča, tuš, dostop do brezžičnega interneta (brezplačen) maksimalno udobje. Ves dan se lahko prijetno sproščate v zasebna plaža, masaža, vodni športi (motorizirani), teniška igrišča, parna kopel. Za potnike v Phuket je prava izbira Villa Baan Phu Prana, saj nudi sproščeno in brezskrbno bivanje.


text: Če poskušate uporabiti način Windows XP in Windows Virtual PC v računalniku, v katerem se izvaja Windows 7, se lahko prikaže eno od sporočil o napaki, da računalnik ne podpira virtualizacije s strojno opremo: Ni mogoče zagnati orodja Windows Virtual PC, ker je vizualizacija s strojno opremo onemogočena. Ni mogoče zagnati gostiteljskega postopka za Windows Virtual PC. Več podrobnosti poiščite v sistemskem dnevniku dogodkov. Windows Virtual PC se ne more zagnati, ker ta računalnik ne podpira vizualizacije s strojno opremo. Na voljo je posodobitev, ki odstrani zahtevo za vizualizacijo s strojno opremo, ko želite uporabiti način Windows XP in Windows Virtual PC v sistemu Windows 7. To posodobitev namestite le, če računalnik ne podpira vizualizacije s strojno opremo. Če želite to ugotoviti, obiščite spletno mesto Podpore za način Windows XP in Windows Virtual PC ter prenesite in zaženite orodje za zaznavanje virtualizacije s strojno opremo. Ta posodobitev velja le za način Windows XP in Windows Virtual PC (in druge navidezne naprave, v katerih se izvaja Windows XP s servisnim paketom SP3) v računalniku, v katerem se izvaja Windows 7. Te posodobitve ne uporabite, če se v računalniku izvaja katera koli druga kombinacija operacijskih sistemov. Posodobitev lahko prenesete in namestite iz spleta, in sicer iz Microsoftovega središča za prenose: Pridobite posodobitev za podprte 32-bitne različice sistema Windows 7 Pridobite posodobitev za podprte 64-bitne različice sistema Windows 7 Če vaš računalnik podpira vizualizacijo s strojno opremo, vendar je ta izklopljena, vam priporočamo, da jo vklopite v BIOS-u računalnika, namesto da namestite posodobitev. Postopek je odvisen od izdelovalca BIOS-a. Primer navodil, kako to naredite, je na voljo na spletnem mestu Podpore za način Windows XP in Windows Virtual PC. Pri spreminjanju nastavitev BIOS-a bodite previdni. Vmesnik BIOS je namenjen izkušenim uporabnikom in s spreminjanjem lahko povzročite, da se računalnik ne bo mogel pravilno zagnati. Če želite več informacij, glejte BIOS: pogosta vprašanja. ID članka: MSW700075


text: Trajalo bo vsaj še mesec, lahko tudi več Švedskemu NEVS-u namreč še ni uspelo odkupiti preostankov Saaba, ki je pred tem razglasil svoj stečaj in se za prevzem neuspešno (brez soglasja General Motorsa) poskušal dogovoriti s kitajskimi investitorji. Dokončni nakup NEVS-a se bo zavlekel vsaj za mesec, lahko tudi več. NEVS je partnerska družba kitajskega energetskega podjetja in japonske investicijske družbe. Na preostankih Saaba nameravajo narediti električni avtomobil na osnovi že obstoječega saaba 9-3. Preberite še: Bankrotirani Saab je bil prodan družbi National Electric Vehicle Sweden (NEVS). Novi lastnik Saaba je registriran na Švedskem, ustanovili pa sta ga podjetji iz Hongkonga in Japonske.


text: Deviški pas ||Članek ne navaja nobenega medbesedilnega sklica ali vira.| Deviški pas (imenovan tudi Venerin ali florentinski pas) je priprava, ki so si je domislili v poznem srednjem veku, namenjena zavarovanju ženske kreposti. Uporabljali so ga zlasti pripadniki meščanskega razreda, najprej naj bi se ga domislili Florentinci. To je bilo običajno za dlan široko kovinsko ogrodje, s katerim so popolnoma zakrili vhod v vagino, vendar so dopustili odprtine, da je ženska lahko opravljala neseksualne potrebe. Pas je nad bokom zapirala majhna ključavnica, ključ je imel običajno soprog. Zgodovina[uredi | uredi kodo] O svojevrstnem deviškem pasu poroča že grška mitologija, opisana v Homerjevi Odiseji. Opisana je zgodba, kako Afrodita prevara soproga Hefajsta z njegovim bratom Aresom. Hefajst sklene maščevanje in skuje pas, da ga ne bi več mogla znova prevarati. Vendar ni dokazov, da bi antični Grki pas res izdelali in vanj vklenili svoje žene. Domnevno so se pasovi prvič pojavili med Florentinci, med drugim zato, ker naj bi tamkajšnje ženske slovele po nezvestobi. V 15. in 16. stoletju se razširi po vsej Evropi, znan kot Venerin (po rimski ustreznici grške Afrodite) ali florentinski pas. Tehnično so ga izpopolnili, bogati meščani ga okrasijo z umetelnim zlatarskim lišpom. V Španiji se je ohranil vse do 19. stoletja. Literatura[uredi | uredi kodo] - Morus (1961): Zgodovina spolnosti, Cankarjeva založba, Ljubljana, str. 138.


text: Sir David Stirling, škotski častnik, plemič in operativec, * 1915, † 1990. Stirling velja za očeta SASa. Stirling je diplomiral iz arhitekuture na Cambridgeu. Leta 1939 se je ob izbruhu druge svetovne vojne prostovoljno javil v oborožene sile Združenega kraljestva. Postal je poročnik pri Škotskih gardistih, nakar pa se je junija 1940 pridružil No 8 Commando. Z komandosi je sodeloval v specialnih operacijah v Severni Afriki, ko je prišel do idejo o majhni, hitri, gibljivi, udarni enoti, ki bi delovala v sovražnikovem zaledju in napadala sovražnika. Njegovo zamisel je junija 1941 zavrnil general sir Claude Auchinleck, vrhovni poveljnik Bližnjevzhodnega poveljstva, a je njegovo zamisel podprl njegov načelnik štaba, generalmajor Neil Ritchie. Dobil je poveljstvo L odreda, Brigada specialne zračne službe. Odred je bil oktobra 1942 preimenoval v 1. SAS polk. Januarja 1943 so ga zajeli in poslali v grad Colditz, od koder je poskušal parkrat pobegnili. Tudi njegov brat, William Stirling, je bil član SASa in sicer poveljnik 2. SAS polka.


text: Peach Hill Resort v Kata je enkraten za popolno doživetje Phuket in bližnje okolice. Hotel leži samo 0.1 km od centra mesta, kar omogoča enostaven dostop do pomembnih mestnih ustanov. Ta sodoben hotel se nahaja v bližini popularnih znamenitosti, kot so Park dinozavrov, Plaža Kata, Razgledna točka Kata. Usluge in storitve, ki jih zagotavlja Peach Hill Resort, naredijo gostom prijeten oddih. Ta hotel nudi obiskovalcem veliko dodatne ponudbe, ki zadovolji tudi najbolj zahtevne goste. Poleg tega so v vseh hotelskih sobah na voljo tudi televizija, balkon/terasa, satelitska/kabelska TV, brezplačna ustekleničena voda, kad, da se ustreže tudi najbolj zahtevnim gostom. V hotelu so na voljo številne možnosti za rekreacijo, vključno z wellness, zunanji bazen, fitness center, parna kopel, park. Ne glede na namen obiska Phuket, je Peach Hill Resort odlična izbira.


text: Spletno mesto uporablja piškotke z namenom zagotavljanja spletne storitve in funkcionalnosti, ki jih brez piškotkov ne bi mogli nuditi. Z obiskom in uporabo spletnega mesta soglašate s piškotki. Strinjam se | Skrij to obvestilo Počitnice Oprostite, ničesar nismo našli. Poskusite spremeniti iskalne parametre in ponovno iščite. Če ste prepričani, da ste iskali pravilno in bi morali dobiti rezultate, nas prosimo obvestite na firstname.lastname@example.org.


text: V tej brezplačni temi za sistem Windows oživi svet vinilnih plošč in analognega snemanja. Čudovite črno-bele umetnine izkušenega fotografa Dona McCullina – ustvarjalnega sodelavca družb ASUS in Intel v njihovi kampanji »V iskanju neverjetnega« – vključujejo slike starodobne glasbene opreme, prašnih trgovin s ploščami in osvetljenih zarez na plošči, ki se vrti na gramofonu. Tema je kombinacija slik za ozadje namizja, barv oken in zvokov. Ko kliknete Prenos teme, se prenesejo vse slike. To temo lahko uporabljate le v operacijskih sistemih Windows 8.1, Windows RT 8.1 ter v izdajah Windows 7 Home Premium, Professional, Enterprise ali Ultimate. Podrobnosti Prenos


text: Etno hiša BAŠČARŠIJA V strogem središču Maribora, tik ob Glavnem trgu, v eni od najstarejših ulic mesta, se nahaja meščanska hiša. Zakonca Zekira in Saša Marković, oba s poreklom iz Bosne, sva hišo prenovila v etno stilu in vanjo vnesla kanček bosanske kulture. Gostom ponujamo 3 apartmaje za 4 osebe in 2 dvoposteljni sobi, vse skrbno opremljeno v domačem slogu. V pritličju je restavracija, namenjena sproščenemu druženju ob tradicionalni bosanski in drugi hrani in pijači ter izvirni glasbi! Vaša gostitelja kot tudi zaposleni v etno hiši Baščaršija so vam na razpolago glede informacij o Mariboru, Pohorju in tudi dogajanju v samem mestu. SOBE IN APARTMAJI: enkraten ambient z visokimi stropi v toplih barvah, ročno izdelane postelje, kopalnice s tuš kabinami, sušilec za lase, v apartmajih priročne kuhinje, jedilna miza s stoli, v vsaki sobi LCD televizorji, možnost pranja in sušenja perila. RESTAVRACIJA: Tradicionalna bosanska hrana: burek, čevapčiči, ražnjiči, tel. kotleti z žara, begova in telečja čorba, sarmice, prebranec ... vse to postrežemo z domačo lepinjo iz krušne peči, posladkamo se z baklavo, hurmašico in jabolčno pito. Sezonska ponudba: sarma iz vinske trte, jagnjetina z mlado čebulo, polnjena paprika... jedi pripravljajo kuharice iz Bosne. DOGAJANJA: v petek in soboto (občasno) gostujejo glasbeniki iz Bosne, Srbije in Hrvaške! Mestno parkirišče oddaljeno 10 metrov. POSEBNA PONUDBA : Akcijska cena za smučarske pakete v sezoni ter popusti za naše goste v termah Fontana.


text: Fakulteta za pomorstvo in promet je integralni del Univerze v Ljubljani. Začetki Univerze segajo v 16. stoletje, vendar je bila kot samostojna institucija formalno ustanovljena leta 1919. Danes zaposluje preko 5000 učiteljev in sodelavcev. Na Univerzi v Ljubljani študira preko 50.000 študentov. Fakulteta za pomorstvo in promet je visokošolski zavod, ki opravlja znanstveno-raziskovalno in izobraževalno dejavnost pretežno s področja pomorstva in prometa, junija 2010 smo praznovali 50 letnico delovanja. Od leta 1960, ko je bil sprejet zakon o ustanovitvi Višje pomorske šole (VPŠ) v Piranu, do danes je preteklo že 54 let. Poleg navtičnega in strojnega oddelka, ki delujeta od ustanovitve, je na VPŠ deloval Poslovni oddelek, ki se je v šolskem letu 1977/78 preoblikoval v samostojni program Tehnologija prometa. Pomembni mejniki v razvoju so leto 1992, ko je bila z zakonom ustanovljena Visoka pomorska in prometna šola (VPPŠ), leto 1993, ko je bil sprejet zakon o visokem šolstvu, ki visokošolske zavode loči na univerze, fakultete, umetniške akademije in visoke strokovne šole in leto 1995, ko je Državni zbor sprejel odlok, s katerim se je Visoka pomorska in prometna šola preimenovala v Fakulteto za pomorstvo in promet Univerze v Ljubljani (skrajšano ime ULFPP). Fakulteta za pomorstvo in promet ima danes vseslovenski in tudi širši značaj v dodiplomskem izobraževanju univerzitetnih in visokošolskih strokovnih kadrov s področja pomorstva in prometa, podiplomskem izobraževanju magistrov stroke in doktorjev prometnih znanosti, ter znanstveno raziskovalni dejavnosti s področja prometnih znanosti. Fakulteta je zaključila s prenovo vseh dodiplomskih študijskih programov 1. stopnje v skladu z bolonjsko deklaracijo in dva podiplomska magistrska študijska programa 2. stopnje ter doktorskim študijskim program 3. stopnje. Prometna dejavnost doživlja velike tehnične, tehnološke in organizacijske spremembe. Spreminja se koncept transporta, procesi prometnih tehnologij posameznih prometnih panog pa se nenehno posodabljajo. Transportna logistika je s svojo strukturo in funkcijami zajela celotno gospodarstvo in družbene dejavnosti. Razvoj znanosti zlasti na področju operacijskih raziskav in informatike zagotavlja oskrbo po principih just in time, kar omogoča vse večjo konkurenčnost prometnih storitev. V pomorskem prometu prihaja do vse večje uporabe informatike in avtomatizacije. Ladje postajajo vse bolj avtomatizirane in specializirane. Spremembam na tržišču pomorskih prevozov so se prilagodila pristanišča, ki postajajo najpomembnejši logistični člen v transportni verigi. Da bi Slovenija bolj smotrno izkoristila svojo obmorsko lego, ugoden geoprometni položaj v Evropi, ter omogočila učinkovito funkcioniranje prometnega sistema, bo čedalje bolj potrebovala usposobljene visoko strokovne in znanstvene kadre, ki bodo s svojimi znanji obvladovali teorijo sistemov, teorijo upravljanja in vodenja, problematiko eksploatacije prometne infrastrukture in transportnih sredstev, tehnologijo in organizacijo prometa, transportno logistiko, ekonomiko in varnost prometa, prometno ekologijo idr. Fakulteta pri delovanju na vseh področjih svojega dela sledi Strategiji Univerze v Ljubljani 2012-2020. Na dodiplomski univerzitetni, visokošolske študijske programe, na podiplomska magistrska študijska programa in na doktorski študijski program Fakultete za pomorstvo in promet je vpisanih okoli 700 rednih in izrednih študentov. Izredni študij poteka na sedežu fakultete v Portorožu ter v dislocirani enoti v Ljubljani. Študij na UL FPP je organiziran in izvajan v skladu z Zakonom o visokem šolstvu, Statutom Univerze v Ljubljani in Pravili Fakultete za pomorstvo in promet. Univerzitetni študijski program Tehnologija prometa je mednarodno verificiran pri evropskem združenju inženirjev in tehnikov FEANI. Študentje, ki končajo ta program lahko pridobijo naziv EVROING. Pomorski programi pa so verificirani pri mednarodni pomorski organizaciji IMO in izvajani v skladu s standardi kakovosti mednarodne konvencije STCW 1995.


text: Accessibility tools Service tools Language selector Navigation path Na posvetih naj bi zbirali mnenja, stališča in predloge prebivalcev Slovenije v zvezi z evropskim državljanstvom in sploh o EU. Spodbujali kritično in uravnoteženo javno razpravo, v dialogu pa naj bi prišli do konkretnih rešitev. Posredno naj bi tudi spodbujali razumevanje procesa odločanja na ravni EU, torej delitve pristojnosti med državami in EU na eni strani ter vlogo posameznih institucij EU, kako tudi vlogo regionalnih in lokalnih oblasti ter civilne družbe v teh procesih.


text: Domišljija Domišljija je zmožnost zamišljanja novih predstav neodvisno od čutenja. Predhodno izkušnje in med sabo nepovezane predstave lahko z domišljijo povežemo v novo celoto. Predstavlja pomemben dejavnik človekove inovativnosti v znanosti, umetnosti, tehnologiji in v vsakdanjem življenju. Zgodnja psihoanaliza povezuje domišljijo kot obrambni mehanizem v povezavi z neizpolnjenostjo želja v vsakdanjem življenju.


text: Če želite nastaviti povezavo DSL (Digital Subscriber Line) ali kabelsko povezavo , najprej potrebujete račun pri ponudniku internetnih storitev. Za DSL je ponudnik internetnih storitev po navadi telefonsko podjetje; za kabelsko povezavo pa se obrnite na ponudnika kabelske televizije. Potrebujete tudi modem, usmerjevalnik ali napravo, v kateri sta združena oba. Nekateri ponudniki internetnih storitev vam bodo naprave poslali po e-pošti; sicer jih boste morali kupiti. Ko imate modem in usmerjevalnik ali kombinirano napravo z modemom in usmerjevalnikom, sledite navodilom ponudnika internetnih storitev ali spodnjim navodilom. Priključite napravo na električno vtičnico. En konec telefonskega kabla priključite na vrata prostranega omrežja (WAN) na napravi, drugega pa na zidno vtičnico. Vrata prostranega omrežja WAN morajo biti označena z oznako »WAN«. (Uporabniki DSL-ja: ne uporabljajte filtra DSL v telefonski liniji.) En konec ethernetnega kabla priključite na vrata lokalnega omrežja (LAN) na napravi, drugi konec pa na omrežna vrata računalnika, iz katerega želite vzpostaviti internetno povezavo. Vrata LAN morajo biti označena z oznako »LAN«. (Če vzpostavljate brezžično povezavo, preskočite ta korak.) Zaženite (ali znova zaženite) računalnik. Odprite čarovnika za povezovanje z internetom tako, da kliknete Start, Nadzorna plošča, Omrežje in internet, Omrežno središče, Vzpostavitev povezave ali omrežja in potem Namesti povezavo ali omrežje. Priključite modem na električno vtičnico. En konec telefonskega kabla priključite na modem, drugi konec pa na zidno vtičnico. (Uporabniki DSL-ja: pri telefonski liniji ne uporabljajte filtra za DSL.) En konec ethernetnega kabla priključite na modem, drugi konec pa na vrata prostranega omrežja (WAN) na usmerjevalniku. Priključite usmerjevalnik na električno vtičnico. En konec ethernetnega kabla priključite na vrata lokalnega omrežja (LAN) na usmerjevalniku, drugi konec pa na omrežna vrata na računalniku, iz katerega želite vzpostaviti internetno povezavo. (Če imate brezžično povezavo, ta korak preskočite.)


text: Za vedno 7. januar 2008 Na 37. mednarodnem filmskem festivalu v Rotterdamu, ki bo potekal med 23. januarjem in 3. februarjem, se bo v uradni selekciji predstavil tudi film Za vedno, in sicer v okviru programa Sturm und Drang. Prvih treh od petih projekcij se bodo udeležili tudi režiser Damjan Kozole in oba igralca, Marjuta Slamič in Dejan Spasić. Režiserjeva izjava V slovenščini je v naslovu besedna igra: »Za vedno« pomeni za vse čase, »zavedno« pa zavedati se nečesa. In o tem govori ta film. Kaj se dogaja za zaklenjenimi vrati stanovanj? Kako funkcionirajo na videz normalni pari, jaz, ti, naši prijatelji? Kje je meja med ljubeznijo, posesivnostjo, ljubosumnostjo in psihičnim nasiljem? »Za vedno« govori o psihičnem nasilju, ki ga največkrat sprejemamo kot del realnosti in ga ne prepoznavamo kot resnično nasilje v odnosu med ljudmi. Marsikdo bo v tej zgodbi prepoznal (nezavedni) del sebe. Damjan Kozole Filme si lahko predvajate s pomočjo predvajalnikov Media Player in Real Player